title: Scharinska villan

text: Vuonna 1953 Scharinin perhe myi rakennuksen Uumajan kunnalle, joka korjasi kartanon ja teki useita muutoksia, koska kunta oli suunnitellut kartanoa käytettäväksi ylioppilaskunnan toimintaan. Sittemmin kunta on siirtänyt rakennuksen yhdistys- ja sotilaalliseen toimintaan. Samana vuonna, kun Scharinska villanista tuli kulttuuriperintörakennus vuonna 1981, Uumajan kunta, Uumajan ylioppilaskunta ja Universum päättivät rakennuksen käyttötarkoituksesta. Tarjouspyyntöjen jälkeen vuonna 1996 Uumajan yliopiston tieteen ja teknologian ylioppilaskunta muutti taloon, mutta he peruivat sopimuksen vuosien 2003–2004 vaihteessa. Toiminnan, joka oli tähän asti ollut aatteellisen suojeluksessa, otti haltuunsa Ekonomiska Föreningen för Alternativ Kultur i Umeå (EFAK), joka otti kartanon uudelleen käyttöön syksyllä 2004.


title: Scharinska villan

text: Vuosien 2006-2013 aikana kartanon aktiivisuutta harjoitti yksityisesti rokkiklubi nimeltä Scharinska, tarjoten juhlatilan, kellaripubin, tavernan ja lavan livemusiikille. Vuosien 2013–2014 vaihteessa toiminta siirrettiin uuteen Guitars – the museum -rakennukseen Uumajan Vasaskolaniin. Syyskuussa 2013 aloitettiin suuri Scharinska villanin ulkopuolen peruskorjaus, ja 31. tammikuuta 2014 alkoi sisätilojen remontti. Tällä välin vuokralaiset joutuvat jättämään rakennuksen. Remontin arvioidaan valmistuvan tammikuun 2015 loppuun mennessä.


title: Thomas MacDonagh

text: Thomas MacDonagh (1. helmikuuta 1878 Cloughjordan, Tipperaryn kreivikunta – 3. toukokuuta 1916 Dublin)oli irlantilainen runoilija ja vallankumouksellinen, joka kuului vuoden 1916 pääsiäiskapinan johtoon. Hänet teloitettiin kapinan kukistamisen jälkeen.


title: Thomas MacDonagh

text: MacDonaghin molemmat vanhemmat olivat opettajia katolisessa koulussa. Hän opiskeli seitsemän vuoden ajan papiksi Rockwell Collegessa, mutta keskeytti opintonsa vuonna 1901 ja ryhtyi työskentelemään kielenopettajana. Tänä aikana hän liittyi kulttuurinationalismia edustaneeseen Gaelic League -järjestöön ja julkaisi ensimmäiset runokokoelmansa. Parantaakseen iirinkielen taitoaan hän oleskeli Aransaarilla ja tutustui siellä Patrick Pearseen. Kun Pearse vuonna 1908 perusti St. Enda’s -koulun, MacDonagh ryhtyi sen apulaisjohtajaksi. Työnsä ohessa hän opiskeli University College Dublinissa. MacDonagh valmistui vuonna 1911 maisteriksi ja sai samana vuonna nimityksen yliopistonsa englannin kielen opettajaksi. Hän julkaisi vuonna 1913 Thomas Campionia ja englantilaista runoutta käsitelleen tutkielmansa. MacDonagh sai mainetta Dublinin kirjallisissa piireissä julkaisemalla useita runoteoksia, kolme näytelmää sekä lukuisia artikkeleita eri lehdissä. Hän perusti "Irish Review" -lehden ja osallistui myös Irish Theatre -teatterin perustamiseen.


title: Thomas MacDonagh

text:
MacDonagh liittyi Irlannin vapaaehtoisjoukkoihin ("Irish Volunteers") niiden perustamisen yhteydessä marraskuussa 1913 ja hänestä tuli järjestön keskuskomitean jäsen. Hän kirjoitti vapaaehtoisjoukoille oman marssilaulun ja oli mukana hakemassa salaista aselastia Howthista heinäkuussa 1914. Ensimmäisen maailmansodan puhjettua suurin osa jäsenistöstä erosi vapaaehtoisjoukoista värväytyäkseen brittiarmeijaan. MacDonagh kuului niihin, jotka jäivät, ja hänestä tuli vapaaehtoisjoukkojen ylimmän neuvoston jäsen sekä koulutusjohtaja. Maaliskuussa 1915 hänet nimitettiin Dublinin prikaatin toisen pataljoonan komentajaksi ja seuraavassa kuussa hän liittyi kumoukselliseen Irlannin tasavaltalaisveljeskuntaan (IRB). MacDonagh suunnitteli feeniläisjohtaja Jeremiah O'Donovan Rossan hautajaismenot heinäkuussa 1915.
MacDonagh ei juuri osallistunut pääsiäiskapinan suunnitteluun, sillä hänet kutsuttiin IRB:n sotaneuvostoon vasta huhtikuun 1916 alussa, muutamaa viikkoa ennen kapinan alkua. Hän ilmeisesti kuitenkin vaikutti pääsiäisjulistuksen muotoiluun ja oli yksi sen seitsemästä allekirjoittajasta. Kapinan aikana hän oli yksi kapinallisten joukkojen neljästä pataljoonankomentajasta Dublinissa. Hänen apulaiskomentajinaan toimivat feeniläisliikkeen veteraani John MacBride sekä Michael O’Hanrahan. MacDonaghin pataljoona miehitti Jacobs’in keksitehdasta Bishop Streetillä, eivätkä britit hyökänneet sinne suoraan kapinaviikon aikana. MacDonagh kuitenkin antautui Pearselta saamansa käskyn mukaisesti 30. huhtikuuta. Hänet tuomittiin kolme päivää myöhemmin sotaoikeudessa kuolemaan ja teloitettiin Kilmainhamin vankilan pihalla.


title: Thomas MacDonagh

text: Pääsiäiskapinan johtajiin kuulunut Joseph Plunkett meni naimisiin MacDonaghin vaimon siskon kanssa.


title: Jeremiah Sola

text: Jeremiah "JJ" Sola (s. 12. syyskuuta 1981) on yhdysvaltalais-italialainen aktiiviuransa lopettanut koripalloilija.


title: Jeremiah Sola

text: Sola pelasi urallaan Suomessa, Meksikossa, Italiassa, Kyproksella ja Islannissa, jossa voitti maan mestaruuden. Suomeen Sola saapui marraskuussa 2004, kun Pyrbasket hankki hänet eurovahvistukseksi liettualaispelaajan tilalle. Pyrbasket sijoittui kyseisellä kaudella kymmenenneksi eikä selviytynyt pudotuspeleihin. Sola oli runkosarjan viidenneksi paras pisteidentekijä 22,21 pisteen keskiarvolla. Aikaisemmin Sola oli menossa Italian toiseksi korkeimmalle sarjatasolle, mutta hän ei saanut vaadittua Italian kansalaisuutta tuolloin ajoissa. Kansalaisuuden Solalle hankkinut seura halusi kolmivuotisen pelaajasopimuksen ja kertoi muille seuroille Solasta negatiivisia asioita. Lokakuussa 2009 tehdyssä haastattelussa Sola kertoi lopettaneensa ammattilaisuransa. Hänellä oli vaimo ja lapsia, ja hän työskenteli Yhdysvaltain armeijan palveluksessa. Kommunikaatioyhteyksistä armeijassa vastannut Sola oli lähdössä Irakiin.


title: Mika Kujanpää

text: Mika Kujanpää (s. 20. syyskuuta 1989 Vaasa) on suomalainen jääkiekkoilija, joka pelasi kauden 2016–2017 II-divisioonan KoMu HT:ssä. Aiemmin urallaan hän on pelannut 12 ottelua SM-liigassa Sportissa. Sportia hän on edustanut myös viiden Mestis-kauden ajan. Sportissa Kujanpää voitti kahdesti ja Jukureissa kertaalleen Mestiksen mestaruuden. Kujanpään pelipaikka on keskushyökkääjä, mutta hän osaa pelata myös laidassa.


title: Mika Kujanpää

text: Kujanpää on Vaasan Sportin oma kasvatti. Hän voitti joukkueen C-nuorten sisäisen piste-, maali- ja syöttöpörssin kaudella 2004–2005 tehoilla 16+20 sekä B-nuorten sisäisen piste-, maali- ja syöttöpörssin kaudella 2006–2007 tehoilla 14+15=29. Kujanpää debytoi miesten peleissä kaudella 2007–2008 pelattuaan yhden ottelun lainalla Suomi-sarjajoukkue KoMu HT:ssa. Hän voitti A-nuorten I-divisioonan hopeaa vuosina 2008 ja 2009, joista jälkimmäisenä keväänä Sportin varakapteenina toiminut Kujanpää oli myös nostamassa joukkuetta A-nuorten SM-liigaan.


title: Mika Kujanpää

text: Kaudeksi 2009–2010 Kujanpää teki vuoden mittaisen sopimuksen Sportin Mestis-joukkueen kanssa. Hän pelasi suurimman osan kaudestaan kuitenkin vielä seuran SM-liigaan nousseissa A-nuorissa, joiden paras pistemies ja syöttäjä Kujanpää oli tehoilla 9+17=26. Hän pelasi kauden aikana Mestiksessä 13 runkosarja- ja kaksi playoff-ottelua jääden ilman tehopisteitä. Toukokuussa 2010 Kujanpää teki kaksivuorisen jatkosopimuksen Sportin kanssa. Ensimmäisellä kokonaisella Mestis-kaudellaan 2010–2011 hän teki 40 runkosarjaottelussa tehot 11+11=22 sekä 11 playoff-ottelussa tehot 2+2=4. Kujanpää jakoi runkosarjassa joukkueen sisäisen maalipörssin toisen sijan Mika Halavan kanssa. Hän voitti kauden päätteeksi Mestiksen-mestaruuden, mutta liigakarsinnat vei kuitenkin Pelicans otteluvoitoin 4–0. Kaudella 2011–2012 Kujanpää teki Mestiksen yhden kauden piste-ennätyksensä tehoilla 19+19=38, joilla hän oli Sportin toiseksi paras maalintekijä ja kolmanneksi paras pistemies. Kujanpää voitti kauden päätteeksi taas Mestiksen-mestaruuden, mutta liigakarsinnat vei Tampereen Ilves otteluvoitoin 4–1. Hänet valittiin kauden päätteeksi Mestiksen toiseen tähdistökentälliseen. Huhtikuussa 2012 Kujanpää teki 1+1-vuotisen jatkosopimuksen Sportin kanssa.


title: Mika Kujanpää

text: Kauden 2012–2013 Kujanpää aloitti myöhemmin syksyllä kesällä 2012 operoidun olkapään takia. Hänen rikkonainen kautensa lähti kunnolla käyntiin vasta loppupuolella, eikä Kujanpää saanut myöskään tarpeeksi tukea ketjukavereiltaan vastatakseen häneen kohdistuneisiin odotuksiin. Hänen sopimuksessaan ollut optio SM-liigaan siirtymisestä jäi lopulta käyttämättä ja Kujanpää teki Sportin kanssa vuoden mittaisen jatkosopimuksen huhtikuun 2013 lopulla. Kaudella 2013–2014 hän teki runkosarjassa 35 tehopistettä ja oli kevään 2014 pudotuspeleissä joukkueen paras maalintekijä kolmella osumallaan.


title: Mika Kujanpää

text: Sport nostettiin kaudeksi 2014–2015 SM-liigaan. Kujanpää jatkoi joukkueessa try-outilla. Hän teki liigadebyyttinsä kauden avauskierroksella 12. syyskuuta 2014 vieraissa JYPiä vastaan. Kujanpää sai ottelussa jääaikaa 6.40 minuuttia ja hän sai myös syöttöpisteen Charles Bertrandin tekemään ottelun avausmaaliin. Syyskuun 2014 lopulla Kujanpää sai 1+1-vuotisen jatkosopimuksen Sportiin. Hän pelasi joukkueessa 12 ottelua tehden kaksi syöttöpistettä ja kävi myös kahden ottelun verran lainalla Mestis-joukkue KeuPa HT:ssa, kunnes Kujanpään sopimus Sportin kanssa purettiin hänen omasta aloitteestaan joulukuussa. Tammikuussa 2015 Kujanpää siirtyi loppukauden kattavalla sopimuksella Mestis-joukkue Mikkelin Jukureihin. Hän jakoi kevään 2015 pudotuspeleissä kymmenellä syöttöpisteellään joukkueen sisäisen syöttöpörssin voiton Iivo Hokkasen kanssa ja voitti kauden päätteeksi Mestiksen-mestaruuden.


title: Mika Kujanpää

text: Kujanpää ei pelannut missään kaudella 2015–2016 ja kaudella 2016–2017 II-divisioonan KoMu HT:ssä.


title: Mika Kujanpää

text: Kujanpään vahvuuksiin kuuluu sähäkkyys, näppäryys, tehokkuus, tilanteisiin hakeutuminen, peliäly ja sijoittuminen. Hänen heikkouksiinsa kuuluu pieni koko. Kujanpäätä on verrattu Patrik Westerbackiin, jota hän pitää myös esikuvanaan.


title: Joseph Plunkett

text: Joseph Mary Plunkett (21. marraskuuta 1887 Dublin – 4. toukokuuta 1916 Dublin) oli irlantilainen runoilija, lehtimies ja nationalisti, joka osallistui vuoden 1916 pääsiäiskapinan johtoon. Hänet teloitettiin kapinan kukistamisen jälkeen.


title: Joseph Plunkett

text: Plunkettin isä George Noble Plunkett oli saanut paavilta kreivin arvon. Plunkett kävi useita jesuiittakouluja Irlannissa ja Englannissa, ja kirjoitti ensimmäiset runonsa opiskeluaikanaan. Hän valmistui vuonna 1909 University College Dublinista. Hän sairastui nuorena tuberkuloosiin ja hoiti itseään matkustelemalla Italiassa ja Pohjois-Afrikassa vuosina 1910–1912. Plunkett tutustui varhain runoilija Thomas MacDonaghiin, joka toimi hänen yksityisopettajanaan hänen valmistautuessaan yliopiston sisäänpääsykokeisiin, ja heistä tuli ystäviä. MacDonagh julkaisi Plunkettin varhaisia runoja toimittamassaan "Irish Review" -lehdessä ja toimitti myös vuonna 1911 ilmestyneen Plunkettin ensimmäisen runokokoelman "The Circle and the Sword". Plunkett tuli "Irish Review’n" päätoimittajaksi vuonna 1913 ja teki lehdestä Sinn Féin -puolueen avoimen kannattajan.


title: Joseph Plunkett

text: Plunkett valittiin marraskuussa 1913 perustettujen Irlannin vapaaehtoisjoukkojen ("Irish Volunteers") väliaikaiseen keskusneuvostoon ja myöhemmin hänestä tuli järjestön sotilasoperaatioiden johtaja. Hän liittyi myös maanalaiseen vallankumousjärjestö Irlannin tasavaltalaisveljeskuntaan (IRB). Huhtikuussa 1915 hän matkusti Sir Roger Casementin kanssa Saksaan tarkoituksenaan hankkia aseita ja sotilaallista tukea Irlannissa järjestettävää separatistista kapinaa varten. Seuraavassa kuussa Plunkett otettiin mukaan IRB:n sotaneuvostoon, joka valmisteli kapinaa. Hän suunnitteli pääsiäiskapinan käytännön toteutuksen yhdessä James Connollyn ja Seán Mac Diarmadan kanssa. Plunkettin ja Mac Diarmadan on arveltu väärentäneen 19. huhtikuuta 1916 julkistetun asiakirjan, jossa annettiin ymmärtää viranomaisten suunnittelevan Irlannin vapaaehtoisjoukkojen lakkauttamista, oletettavasti saadakseen joukkojen maltillisen osan tukemaan kapinaa. Pääsiäiskapinan alkaessa Plunkett oli huonossa kunnossa ja toipumassa niskaleikkauksesta, mutta hän liittyi silti mukaan kapinajohtoon. Hän oli nuorin pääsiäisjulistuksen seitsemästä allekirjoittajasta.


title: Joseph Plunkett

text: Kapinan kukistamisen jälkeen Plunkett tuomittiin sotaoikeudessa kuolemaan ja teloitettiin 4. toukokuuta. Viranomaiset sallivat hänen mennä teloituspäivää edeltäneenä yönä Kilmainhamin vankilassa naimisiin kihlattunsa, Thomas MacDonaghin kälyn Grace Giffordin kanssa. Hän oli kuollessaan vain 28-vuotias.


title: Miss Turku

text: Miss Turku on Turussa vuosittain järjestettävä kauneuskilpailu, jonka järjestäjänä toimii turkulainen mallitoimisto Fashion Team. Kilpailu on järjestetty vuodesta 1989 lähtien. Kilpailun ensimmäinen voittaja oli Nina Björkfelt. Muun muassa Lola Wallinkoski, Jenni Dahlman, Saija Palin, Ellen Jokikunnas, Tanja Karpela ja Minna Kuukka ovat aloittaneet uransa Miss Turku -kilpailusta.


title: Not Alone

text: Not Alone on armenialaisen laulajan Aram Mp3:n kappale, jolla hän edusti Armeniaa vuoden 2014 Eurovision laulukilpailussa Tanskassa. Kappale julkistettiin 14. maaliskuuta 2014. "Not Alone" on balladi, johon sisältyy myös dubstepia. Laulajan mukaan kappaleen viesti on: "Älä koskaan luovuta, ja taistele aina rakkauden puolesta. Yksi suudelma voi muuttaa kaiken." Sen on säveltänyt esittäjä itse ja sanoittanut hänen paras ystävänsä, Garik Papoyan.


title: Not Alone

text: Aram Mp3 pääsi 6. toukokuuta pidetyssä ensimmäisessä semifinaalissa Eurovision laulukilpailun finaaliin, joka nähtiin 10. toukokuuta 2014.Aram sijoittui loppukilpailussa neljänneksi.


title: You’re the Voice

text: You’re the Voice on suomalaisen a cappella -yhtye Club for Fiven 14. lokakuuta 2009 julkaistu neljäs studioalbumi. Julkaisuviikollaan albumi nousi Suomen virallisen albumilistan 18:nneksi (43/2009) ja yhdeksännellä listaviikollaan se saavutti parhaan sijoituksensa, 8. Yhteensä albumi oli listalla 16 viikkoa, minkä jälkeen se on noussut kahdeksi viikoksi mid-price listalle. Albumi on yli 16 000 kappaleen myynnillään myynyt kultaa.


title: You’re the Voice

text: Albumista on syksyllä 2009 julkaistun perusversion lisäksi julkaistu "Special Edition" toukokuussa 2010, joka sisältää yhden bonuskappaleen.


title: You’re the Voice

text: "You’re the Voice" -albumin kappaleet ovat coverversioita ulkomaisista pop- ja rock-klassikkokappaleista. Kappaleet ovat alun perin esittäneet Dire Straits, Kate Bush, John Farnham, Genesis, Eurythmics, David Bowie, Heart, The Police, U2, Red Hot Chili Peppers sekä Metallica.


title: You’re the Voice

text: Albumilta julkaistiin singleinä kappaleet "Sweet Dreams (Are Made of This)", "Brothers In Arms" ja "Running Up That Hill", josta julkaistiin täysin ihmisäänellä tehty danceremix-versio. "Brothers In Arms" nousi loppuvuodesta 2009 sekä lataus- että singlelistalle: latauslistalla parhaimmillaan 16:nneksi ja singlelistalla 20:nneksi.


title: Juha Kangas

text: Juha Kangas -nimisiä henkilöitä ovat:


title: Juha Kangas (ralliautoilija)

text: Juha Kangas (s. 23. joulukuuta 1973) on suomalainen, kilpauransa lopettanut ralliautoilija. Hän ajoi MM-ralleissa vuosina 1995–2004. Kaikkiaan Kangas ajoi urallaan 25 MM-osakilpailua, joista paras saavutus oli vuonna 1997 Ruotsin rallin N-ryhmän kolmas ja yleiskilpailun 13. sija.


title: Juha Kangas (ralliautoilija)

text: Monen muun suomalaisen ralliautolijan tavoin Juha Kangas kasvoi maanviljelijäperheessä. Ensimmäisen kerran hän pääsi kotitilallaan traktorin ohjaimiin viisivuotiaana ja auton rattiin viitisen vuotta myöhemmin. Ensimmäisen rallinsa hän ajoi vuonna 1992 monien muiden aloittelevien rallikuskien tapaan takavetoisella F-ryhmän Ford Escortilla.


title: Juha Kangas (ralliautoilija)

text: Kaksi vuotta myöhemmin Kangas voitti junioreiden Suomen-mestaruuden. Tämän ansiosta hän pääsi AKK:n nuorten kuljettajien valmennusryhmään, ja harrastus vaihtui vakavasti otettavaksi työksi, "pimeät" rallit nuotitettaviksi kilpailuiksi ja takavetoinen Escort nelivetoiseen Mitsubishiin.


title: Juha Kangas (ralliautoilija)

text: Vuonna 1998 Prodrive teki viiden vuoden sopimuksen Kankaan kanssa. Samana vuonna Uuden-Seelannin rallissa Kangas sai ajaa tehtaan kolmosautoa. Kartanlukijaksi tuli kokenut Pentti Kuukkala. Kilpailu päättyi ulosajoon 12. erikoiskokeella. Seuraavan vuoden aikana hän sai ajaa N-ryhmän Subarulla kuudessa kisassa, minkä jälkeen Subaru-sopimus purettiin. Kuudesta startistaan N-ryhmän Subarulla kolmessa Kangas ajoi maaliin ja kolmessa tuli keskeytys. Paras saavutus oli Production WRC -luokan eli N-ryhmän kolmas sija Portugalin rallissa 1999.


title: Juha Kangas (ralliautoilija)

text: Kaudet 2000 ja 2001 Kangas ajoi vuokratuilla Toyota Corolla WRC -autoilla SM-sarjaa ja molempina vuosina kauden päätteeksi yksityisellä N-ryhmän Mitsubishi Lancer Evolla Australian MM-rallin.


title: Juha Kangas (ralliautoilija)

text: Kaudelle 2001 Kangas sai sopimuksen Suzukin tehdastiimiin FIA Junior WRC -sarjan ajamisesta Suzukin Super1600 -luokan Igniksellä. Seitsemästä startista neljä päättyi keskeytykseen eikä hän muissakaan yltänyt lähellekään luokan kärkeä. Niinpä sopimusta ei tuon kauden jälkeen uusittu.


title: Juha Kangas (ralliautoilija)

text: Kausilla 2003 ja 2004 Kangas ajoi joitakin ralleja Australiassa paikallisen Les Walkden Racingin N-ryhmän Mitsubishilla kartanlukijanaan englantilainen Julia Rabbett. Vielä 2005 Kangas ajoi kotimaassa Lasse Hirvijärven kanssa Tunturirallin ja SM Vaakuna rallin ja päätti uransa Les Walkden Racingin Subaru Imprezan ratissa saman vuoden Canberran rallin yleiskilpailun kolmanteen sijaan.


title: Jim Kelly

text: James Milton Kelly (5. toukokuuta 1946 Millersburg, Kentucky – 29. kesäkuuta 2013 San Diego, Kalifornia) oli yhdysvaltalainen elokuvanäyttelijä ja kamppailulajien ohjaaja. Hän tuli tunnetuksi 1970-luvulla "Lohikäärmeen kidassa" elokuvan myötä ja esiintyi sittemmin blaxploitaatioelokuvissa, kuten "Black Belt Jones" ja "Hot Potato".


title: Nathanael af Schultén nuorempi

text: Nathanael Gerhard af Schultén nuorempi (16. kesäkuuta 1794 Nauvo – 5. elokuuta 1860 Turku) oli matematiikan professori ja kanslianeuvos.


title: Nathanael af Schultén nuorempi

text: Af Schulténin vanhemmat olivat professori, senaattori Nathanael Gerhard af Schultén vanhempi ja Jacobina Theodora Finckenberg. Hän valmistui filosofian maisteriksi Uppsalassa 1815 ja siirtyi sitten Turkuun, missä julkaisi merkittävän tutkimuksen "De motu corporum libera in medio resistente" (1815-1817). Sovelletun matematiikan dosentiksi Turun Akatemiaan hänet nimitettiin 1816 ja matematiikan ja fysiikan apulaiseksi 1817. Matematiikan professorina af Schultén toimi 1826-1855, vt. matematiikan professori hänestä oli tullut jo 1824. Af Schultén teki vuonna 1824 omalla kustannuksellaan opintomatkan Ruotsiin, Englantiin, Ranskaan, Saksaan ja Tanskaan.


title: Nathanael af Schultén nuorempi

text: Af Schultén oli paitsi pidetty opettaja, myös tuottelias tutkija, joka julkaisi useita kymmeniä tutkimuksia aritmetiikan, algebran, geometrian, matemaattisen analyysin, mekaniikan ja optiikan kysymyksiä. Ruotsin tiedeakatemia palkitsi hänet 1819 sarjateorian tutkimuksesta. 1829 hänen julkaisemansa tutkimus "Note sur la tension des fils élastiques", jossa oikaistiin eräs Joseph-Louis Lagrangen virhe, herätti suurta huomiota. Myös hänen väitöskirjasarjaansa "Strödda anteckningar rörande grunderna af aritmetiken och geometrien" (1849-1852) pidettiin ansiokkaana. Vuonna 1841 af Schultén julkaisi Suomen kouluissa sittemmin pitkään käytössä olleet logaritmitaulut. Af Schultén oli Suomen Tiedeseuran perustajia ja sen ensimmäinen vakinainen sihteeri 1838-1855. Af Schulténille myönnettiin ansioistaan kanslianeuvoksen arvo.


title: Nathanael af Schultén nuorempi

text: Af Schulténin puoliso vuodesta 1832 oli Agatha Eleonora von Knorring (k. 1886).


title: N-fenyyli-1-naftyyliamiini

text: N-fenyyli-1-naftyyliamiini (CHN) on aromaattisiin amiineihin kuuluva orgaaninen yhdiste. Yhdistettä käytetään kumien ja muovien hapettumisenestoaineina ja biokemiassa tutkimuskemikaalina.


title: N-fenyyli-1-naftyyliamiini

text: Huoneenlämpötilassa N-fenyyli-1-naftyyliamiini on puhtaana värittömiä kiteitä, mutta epäpuhtaudet värjäävät sen tyypillisesti violetiksi. Yhdiste ei liukene veteen, mutta liukenee orgaanisiin liuottimiin kuten etanoliin, asetoniin, kloroformiin ja bentseeniin.


title: N-fenyyli-1-naftyyliamiini

text: N-fenyyli-1-naftyyliamiini on myrkyllistä ja ärsyttää hengitysteitä ja ihoa. Yhdiste voi lisätä methemoglobiinin määrää veressä, mikä ilmenee ihon sinistymisenä aineelle altistumisen jälkeen.


title: N-fenyyli-1-naftyyliamiini

text: N-fenyyli-1-naftyyliamiinia voidaan valmistaa 1-naftolista ja aniliinista 180 °C lämpötilassa.. Katalyyttinä on happokatalyytti esimerkiksi sulfaniilihappo. Toinen harvinaisempi tapa on lähteä 1-naftyyliamiinista ja aniliinista kaasufaasireaktiolla, jota katalysoi alumiinioksidi.


title: N-fenyyli-1-naftyyliamiini

text: N-fenyyli-1-naftyyliamiinia käytetään kumeissa hapettumisenestoaineena ja se suojaa kumeja hapen ja lämmön vaikutuksilta. Yhdistettä voidaan käyttää myös öljytuotteiden stabilisaattorina. N-fenyyli-1-naftyyliamiini sitoutuu voimakkaasti hiirten MUP-proteiiniin (major urinary protein) muodostaen fluoresoivan kompleksin. Tätä kompleksinmuodostusta voidaan käyttää hyväksi biologisissa ja biokemiallisissa tutkimuksissa.


Moottoripyöräilyn Grand Prix -kausi 1995 on järjestyksessään 47. MotoGP:n MM-sarjan kausi. Osakilpailuja ajettiin 13 kappaletta kolmessa eri luokassa.


title: Moottoripyöräilyn Unkarin Grand Prix

text: Unkarin Grand Prix oli ratamoottoripyöräilyn MM-sarjan osakilpailu. Se ajettiin vain kaksi kertaa vuosina 1990 ja 1992.


title: Moottoripyöräilyn Indianapolisin Grand Prix

text: Indianapolisin Grand Prix on ratamoottoripyöräilyn MM-sarjan osakilpailu. Se ajetaan Indianapolis Motor Speedwaylla Yhdysvalloissa. Kilpailusta käytetään nimeä Indianapolisin Grand Prix, koska Yhdysvaltain Grand Prix -nimi oli varattu Laguna Secassa ajetulle kilpailulle.


title: Moottoripyöräilyn Venezuelan Grand Prix

text: Venezuelan Grand Prix oli ratamoottoripyöräilyn MM-sarjan osakilpailu. Se ajettiin kausina 1977-1979 San Carlosin radalla.


title: HTC One (M7)

text: HTC One -puhelinmalli julkaistiin keväällä 2013.


title: HTC One (M7)

text: Puhelin on kokonaan alumiinia ja siinä on edessä kaksi stereokaiutinta. HTC Onen suorituskyvystä huolehtii Qualcommin Snapdragon 600 -järjestelmäpiiri (APQ8064T), joka sisältää neljä 1,7 GHz Krait 300 -prosessoriydintä, Adreno 320 GPU:n sekä kaksi gigatavua RAM-muistia. HTC Onen näyttönä toimii 4,7-tuumainen S-LCD3-näyttöpaneeli, jonka resoluutio on 1080x1920 pikseliä. Toisin sanoen sen pikselitiheys on 469 PPI.


title: HTC One (M7)

text: Puhelimessa on 2300 mAh Li-polymeeriakku, joka ei ole vaihdettavissa. Puhelinmallissa ei ole muistikorttipaikkaa, mutta siinä on sisäistä muistia 32 gb. Puhelimessa on kaksi kameraa: takaosassa neljän megapixelin Ultrapixel-kamera ja 2 megapixelin etukamera. Väreina puhelimessa on hopea, musta, kultainen, punainen ja sininen.


title: Twitch

text: Twitch on kesäkuussa 2011 perustettu yhdysvaltalainen reaaliaikaiseen suoratoistoon keskittynyt palvelu tietokone- ja konsolipelaajille. Huhtikuusta elokuuhun 2014 sivuston kävijämäärä kasvoi 45 miljoonasta 60 miljoonaan yksilöityyn käyttäjään kuukaudessa . 2015 Twitch-palvelulla oli yli 1,5 miljoonaa suoratoistajaa ja 100 miljoonaa katsojaa kuukaudessa. 2017 Twitch-palvelu jatkaa pelisuoratoistopalveluiden johtoa, ja on edellä YouTube Gaming -palvelua. 2018 Twitch-palvelulla on 2,2 miljoonaa suoratoistajaa kuukausittain ja 15 miljoonaa päivittäistä katsojaa.


title: Twitch

text: Heinäkuussa 2014 liikkui huhu, että Google osti Twitch-palvelun miljardilla yhdysvaltain dollarilla ja olisi liittänyt sen samaan liiketoimintadivisioonaan vuonna 2006 hankkimansa YouTube-palvelun kanssa, mutta elokuussa Twitch päätyi lopulta myymään liiketoiminnan Amazonille.


title: Twitch

text: Palvelun ideana on yhdistää pelaajia ympäri maailman antamalla heidän lähettää ja katsoa reaaliaikaista videokuvaa ja keskustella toistensa kanssa. PlayStation 4 ja Xbox One konsoleille on omat ohjelmansa pelaamisen reaaliaikaisen kuvan lähettämiseksi Twitch-palveluun. Tietokoneella monet pelit, kuten EVE Online, Minecraft, ja pelipalvelut, kuten Origin, tukevat suoran videokuvan lähetystä Twitchiin. Palvelun käyttäminen on niin videon lähettäjälle kuin vastaanottajallekin ilmaista ja liiketoimintamalli perustuu kanavalla näytettäviin mainoksiin.


title: Twitch

text: Palvelussa näytetään videolähetyksiä suurista pelialan tapahtumista, kilpailuista, peliyhtiöiden julkistuksista ja omista tapahtumista sekä pelaajien itsensä tekemiä videolähetyksiä.


title: Petri Möller

text: Petri Juhani Möller on kokkolalainen laulaja, lauluntekijä ja runoilija. Hän oli laulajana ja lauluntekijänä 1980-luvulla Claudia-yhtyeessä, jonka tunnetuin kappale on Korallia. Möller on julkaissut kolme sooloalbumia ja yhden runokokoelman.


title: Simona de Silvestro

text: Simona de Silvestro (s. 1. syyskuuta 1988 Thun, Sveitsi) on sveitsiläinen moottoriurheilija. Hän ajoi Formula E -sarjassa kaudella 2015–16 Andrettin tallissa.


title: Simona de Silvestro

text: De Silvestro aloitti kilpailemisen vuonna 2002. Vuonna 2005 hän siirtyi Italian Formula Renault-sarjaan. Seuraavana vuonna hän kilpaili Yhdysvaltain Formula BMW-sarjassa. Vuodeksi 2007 de Silvestro siirtyi ajamaan Atlantic Championship-sarjaan. Hän ajoi sarjassa kolme kautta, ennen kuin siirtyi IndyCar Seriesiin HVM Racingin talliin kaudeksi 2010. Hän ajoi neljä kautta sarjassa, ajaen yhden nopeimman kierroksen ja sijoittuen kerran, kaudella 2013 toiseksi. Hänen paras yhteissijoituksensa oli 13, sekin kaudella 2013.


title: Simona de Silvestro

text: Helmikuussa 2014 de Silvestro siirtyi Sauberin Formula 1-tallin testikuljettajaksi. Sauberin tarkoitus olisi ajattaa häntä niin, että hän olisi valmis olemaan tallin kilpakuljettaja kaudella 2015. Hän ajoi huhtikuussa 2014 ensimmäiset testinsä Sauberin vuoden 2012 autolla. Myöhemmin taloudellisten vaikeuksien takia de Silverstro ei päässyt koskaan kilpailemaan F1-luokassa.


title: Simona de Silvestro

text: De Silvestro ajoi ensimmäiset kilpailunsa Formula E:ssä sarjan debyyttikaudella osallistuttuaan kauden päätösviikonloppuun Lontoossa Andretti-tallin kuljettajana. Hän ei saanut kahdessa kilpailussa pisteitä.


title: Simona de Silvestro

text: De Silvestro jatkoi Andrettilla kaudella 2015–16 sijoittuen sarjassa 18. sijalle ja saavuttaen neljä pistettä kauden aikana. Hänestä tuli myös historian ensimmäinen naiskuljettaja, joka saavutti pisteitä Formula E -sarjan kilpailussa.


title: Von Ahnska magasinet

text: Von Ahnska magasinet on satamavarasto, joka sijaitsee Storgatanilla Uumajassa, Ruotsissa. Varasto oli alun perin puunavetta, jonka everstiluutnantti Ludwig August von Hedenberg rakensi vuonna 1887. Seuraavana vuonna Uumajassa oli tulipalo, mutta navetta säilyi ehjänä. Saman vuoden aikana kauppias Johan Viktor von Ahn osti sen itselleen. Hän laajensi rakennusta kohti Uumajajokea Carl Fridolf Engelbert Sandgrenin piirustusten mukaan.


title: Von Ahnska magasinet

text: Nykyään rakennus on Umeå Energin omistuksessa, jonka pääkonttori sijaitsee Von Ahnska magasinetin ja Gamla bankhusetin välissä. Vuodesta 1980 rakennus on ollut kulttuuriperintörakennus.


title: Moottoripyöräilyn Imolan Grand Prix

text: Imolan Grand Prix oli ratamoottoripyöräilyn MM-sarjan osakilpailu. Se ajettiin neljä kertaa vuosina 1996-1999.


title: Moottoripyöräilyn Aragonian Grand Prix

text: Aragonian Grand Prix on ratamoottoripyöräilyn MM-sarjan osakilpailu.


title: Kesä kartsalla (televisioelokuva)

text: Kesä kartsalla on suomalainen televisioelokuva vuodelta 1982. Se on Hannele Ruotsalon dramatisointi Liisi Hietasen samannimisestä romaanista vuodelta 1976. Yle TV1:n lasten- ja nuortentoimituksen tuottaman elokuvan on ohjannut Timo Martinkauppi.


title: Kesä kartsalla (televisioelokuva)

text: 13-vuotiaan Sakun iäkäs kasvattiäiti joutuu sairaalaan, ja Sakun on mentävä kesäloman alkaessa lastenkotiin. Pian hänen oma äitinsä suostuukin ottamaan pojan väliaikaisesti kotiinsa Helsingin Kallioon. Siellä Saku saa hoitaakseen pienen velipuolensa Köpin sillä aikaa kun äiti ja isäpuoli käyvät töissä. Veljeksistä tulee hyvät kaverit, ja Köpin ensimmäinen sana on ”Veikka”. Äiti ei kuitenkaan halua kertoa ystävilleen vanhemmasta lapsestaan, vaan vieraiden tullessa kylään Saku laitetaan piiloon yläkomeroon. Kun kasvattiäidin terveydentila heikkenee entisestään, Saku palaa hänen luokseen mutta tietää, että voi milloin tahansa mennä tapaamaan velipuoltaan ja oikeaa äitiään.


title: Matteo Vitaioli

text: Matteo Gianpaolo Vitaioli (s. 27. lokakuuta 1989) on sanmarinolainen jalkapalloilija, joka edustaa italialaista AC Sammaurese-seuraa. Hän on pelipaikaltaan hyökkääjä. San Marinon jalkapallomaajoukkueeseen kuuluva Vitaioli on edustanut maataan MM- ja EM-karsinnoissa. Maajoukkueessa hän on pelannut 31 ottelua tekemättä maaliakaan. Hän on maajoukkueelle tärkeä hyökkääjä yhdessä Andy Selvan ja Nicola Ciaccin kanssa. Hän on edustanut urallaan kymmentä seuraa, joista tunnetuin on Serie A:ssa pelannut Empoli FC, jota Vitaioli edusti kaudella 2005-06 pelaamatta peliäkään. Vitaiolin numero sekä seurassa, että maajoukkueessa on 11. Lukuun ottamatta sanmarinolaista FC Fiorentinoa, hän on pelannut koko uransa Italiassa.


title: Keita Baldé Diao

text: Keita Baldé Diao (s. 8. maaliskuuta 1995 Arbúcies, Espanja) on espanjalais-senegalilainen jalkapalloilija, joka edustaa Ligue 1:ssä pelaavaa AS Monacoa. Molempijalkainen Diao on pelipaikaltaan hyökkääjä. Diao on FC Barcelonan junioriakatemian kasvatti.


title: Keita Baldé Diao

text: FC Barcelonan nuorisojoukkueissa vuoteen 2011 asti pelannut Diao siirtyi vuonna 2011 SS Lazioon, vaikka myösReal Madrid ja Manchester United olivat kiinnostuneita hänestä. Hän teki debyyttinsä edustusjoukkueessa vuonna 2013 Chievo Veronaa vastaan. Myöhemmin hän teki myös debyyttinsä Eurooppa-liigassa. Kaudella 2013-2014 Diao oli yksi Lazion avainpelaajista.


title: Keita Baldé Diao

text: Diao teki maajoukkuedebyytin Senegalin maajoukkueessa 26. maaliskuuta 2016 Nigeriä vastaan. Ottelu päättyi Senegalin 2-0 voittoon. Diao pelasi ottelussa 6 minuuttia ja sai varoituksen ottelun viimeisellä peliminuutilla. Espanjassa syntynyt Diao olisi voinut valita edustavansa Senegalin sijaan Espanjaa maajoukkuetasolla. Hän valitsi kuitenkin vanhempiensa kotimaan Senegalin.


title: Shine (kappale)

text: Shine on venäläisen duo Tolmachevy Sistersin kappale, jolla he edustivat Venäjää vuoden 2014 Eurovision laulukilpailussa. Kappaleen sanoittajiin kuuluu tunnettu venäläinen laulaja, Filipp Kirkorov. "Shine" julkaistiin 19. maaliskuuta 2014 ja sen musiikkivideo 25. maaliskuuta. Kappaleesta on myös venäjänkielinen versio, jonka nimi on "Polovina". Duo on aikaisemmin osallistunut myös Lasten Eurovision laulukilpailuun, jonka se voitti vuonna 2006.


title: Shine (kappale)

text: Tolmachevy Sisters pääsi 6. toukokuuta pidetyssä ensimmäisessä semifinaalissa Eurovision laulukilpailun finaaliin, jossa se sjoittui seitsemänneksi.


title: Twin Twin

text: Twin Twin on ranskalainen yhtye, joka edusti maataan vuoden 2014 Eurovision laulukilpailussa kappaleella "Moustache". Yhtyeen jäsenet ovat Lorent Idir, François Djemel sekä Patrick Biyik.


title: Timo Martinkauppi

text: Timo Martinkauppi (s. 3. maaliskuuta 1941 Oulu) on suomalainen lavastaja, näyttelijä ja televisio-ohjaaja.


title: Timo Martinkauppi

text: Martinkauppi on toiminut lavastajana muun muassa elokuvissa "Rakastunut rampa" (1975) ja "Isännät ja isäntien varjot". Hän on näytellyt sivuosia noin kymmenessä suomalaisessa teatteri- ja televisioelokuvassa.


title: Timo Martinkauppi

text: Timo Martinkauppi on toiminut ohjaajana muun muassa televisioelokuvissa "Aimo Kanerva – mies maisemassa" (1977) ja "Kesä kartsalla" (1982) sekä avoimen runokilpailun pohjalta syntyneessä televisiosarjassa "Suomen kansa runoilee" (1977).


title: Timo Martinkauppi

text: Martinkauppi on ollut mukana perustamassa Ryhmäteatteria sekä teatteritekniikan kehitystä edistävän OISTAT-järjestön (Organisation Internationale des Scénographes, Techniciens et Architectes de Théâtre) Suomen-osastoa.


title: Otavan toimitalo

text: Otavan toimitalo on Helsingin Uudenmaankatu 10:ssä sijaitseva, arkkitehtien Karl Lindahlin ja Valter Thomén suunnittelema jugendtyylinen rakennus, jossa toimii kustannusyhtiö Otavan pääkonttori. Talo on valmistunut 1906, ja se on yksi harvoja Helsingin keskustan rakennuksia, jotka ovat edelleen rakennuttajansa omistuksessa ja alkuperäisessä käytössä.


title: Otavan toimitalo

text: Talon erikoisesta julkisivusta osa on verhoiltu hiomattomalla harmaalla graniitilla, osa on rapattu. Graniittijulkisivusta tuli jugendin aikana arkkitehtien suosikki, koska sen katsottiin viittaavan suomalaiskansalliseen alkuvoimaan ja keskiajan kirkkorakentamiseen. Sen vuoksi graniittipinta jätettiin karkeaksi. Ensimmäinen Helsinkiin valmistunut luonnonkivestä tehty julkisivu oli vakuutusyhtiö Pohjolan toimitalossa Aleksanterinkadulla vuonna 1892. Sitä seurasivat kansallismuseo, kansallisteatteri ja rautatieasema. Lindahlin ja Thomén edellinen graniittirakennus, Polyteknikkojen talo eli "Vanha Poli", valmistui Lönnrotinkadulle 1903. Kadunvarsilla graniittitalo erottui naapuritaloista muita arvokkaamman näköisenä.


title: Otavan toimitalo

text: Otavan talon julkisivu on epäsymmetrinen ja geometrinen. Se koostuu kolmiopäädyistä, neliönmuotoisista ikkunoista ja ympyräaiheista. Keskellä on koristeparveke. Julkisivu sisältää useita koristeaiheita, joista Lindahlin muutkin talot tunnetaan. Pääoven yläpuolella on mosaiikki, jossa on tyylitelty tähtikuvio ja sana Otava. Pääoven portaalia kiertää kivinen vyökoriste, jonka esittää mehiläisiä. Talon julkisivun kello on vuodelta 1926.


title: Otavan toimitalo

text:
Viereiselle tontille, Uudenmaankatu 12:een, Otava rakennutti muutaman vuoden kuluttua kirjapainon. Talojen julkisivut on yhdistetty niin, että niiden rajaa ei helposti huomaa. Kirjapainotaloon ei käytetty paljon graniittia, mutta yhtenäisyyden vuoksi sitä sijoitettiin hiukan sen alaosiin. Kirjapainon sisäänkäynti on romaaniseen tyyliin viittaava. Kirjapaino siirrettiin melko pian pois, ja tilat muutettiin toimistoiksi. Myös toisen puolen naapuritalo, Uudenmaankatu 8, on Otavan rakennuttama ja Lindahlin suunnittelema. Se on valmistunut 1924.
Talon sisustus uusittiin 1920-luvun laajennuksen yhteydessä. Vanhat jugendhuonekalut väistyivät, ja tilalle tuli pelkistettyä klassismia. Luontoaiheiden tilalle tuli korkeakulttuurisia kuva-aiheita. Johtajien huoneisiin sijoitettiin upottavia nahkatuoleja. Vuonna 1925 yhtiö työllisti 347 henkeä, joista suurin osa työskenteli toimitalossa. Vuosikymmenen lopussa työtapoja ryhdyttiin kuitenkin uudistamaan ja väkeä vähentämään. Uusia työhuoneita rakennettiin, ja vanhan puolen tiloista avattiin kulkuaukkoja painotalon puolelle. Kassaosastolle hankittiin 1920-luvulla suuri palvelutiski. Myös nämä muutokset ovat Lindahlin suunnittelemia. Nykyisin talon sisäosat ovat esillä silloin, kun toimittajat raportoivat Otavan salissa pidetyistä tiedotustilaisuuksista. Kassaosasto on nykyisin suojelukohde, joka on vain vähäisessä käytössä.


title: Folkbladet (Västerbotten)

text: Folkbladet, aikaisemmalta nimeltään Västerbottens Folkblad, on ruotsalainen sanomalehti. Se on perustettu vuonna 1917 ja sen julkaisupaikka sijaitsee Uumajassa. Sanomalehden pääasiallinen levikkialue koostuu Västerbottenin läänistä. Lehti ilmestyy viikon jokaisena päivänä lukuun ottamatta sunnuntaita. Vuonna 2013 lehden levikki oli 9 700.


title: Folkbladet (Västerbotten)

text: 18. huhtikuuta 2012 Västerbottens Folkblad -nimellä tunnettu lehti vaihtoi nimensä Folkbladetiksi. Samalla muutettiin lehden muotoa ja rakennetta.


title: TEO (laulaja)

text: Juri Vaštšuk (s. 24. tammikuuta 1983), tunnetaan paremmin taiteilijanimellä Teo (tai TEO), on valkovenäläinen laulaja, joka edusti maataan vuoden 2014 Eurovision laulukilpailussa kappaleellaan "Cheesecake". Vaštšuk sijoittui kilpailun finaalissa kuudenneksitoista.


title: TEO (laulaja)

text: Hän osallistui myös vuoden 2009 Valko-Venäjän euroviisukarsintaan yhdessä Anna Blagovan kanssa kappaleella "Behind".


title: Folkbladet

text: Folkbladet on useiden sanomalehtien nimi:


title: Tick-Tock

text: Tick-Tock on ukrainalaisen laulajan Marija Jaremtšukin kappale, jolla hän edusti Ukrainaa vuoden 2014 Eurovision laulukilpailussa. Yaremchuk valittiin edustamaan maataan 21. joulukuuta 2013, joten Ukraina oli ensimmäinen maa, joka valitsi edustajansa kilpailuun. Laulaja on itse säveltänyt kappaleen ja hän osallistui myös sen sanoittamiseen. Laulun pääviesti esittäjän mukaan on, että elämän onnellisin hetki on se hetki, kun rakastuu


title: Tick-Tock

text: Jaremtšuk selvitti tiensä semifinaalista finaaliin. Hänen loppusijoituksensa oli kuudes sija ja sai 113 pistettä.


title: Kreikan kieli (täsmennyssivu)

text: Kreikan kieli voi tarkoittaa ainakin seuraavia asioita:


title: Liisi Hietanen

text: Liisi Helena Hietanen, o.s. "Niiranen" (s. 26. helmikuuta 1929 Viipuri) on suomalainen lasten- ja nuortenkirjailija.


title: Liisi Hietanen

text: Hietanen sai valtion kirjallisuuspalkinnon 1972 kirjastaan "Kananlento". Romaanista "Kesä kartsalla" (1977) tehtiin vuonna 1982 samanniminen televisioelokuva.


title: Kauhajoen Karhu kaudella 2014–2015

text: Kauhajoen Karhu pelaa kaudella 2014–2015 seitsemättä kauttaan Suomen koripallon pääsarjassa eli Korisliigassa. Joukkue sijoittui runkosarjassa alun perin sijalle kolme ja sai vastaansa pudotuspelien ensimmäisellä kierroksella Tampereen Pyrinnön.


title: Kauhajoen Karhu kaudella 2014–2015

text: Karhua kolme ja puoli kautta luotsannut päävalmentaja Ari Tammivaara oli ilmoittanut jo hyvissä ajoin, että kausi 2013–2014 tulee jäämään hänen osaltaan viimeiseksi joukkueen päävalmentajana. Tämä oli siten ensimmäinen kerta sitten kevään 2003, kun Karhussa jouduttiin rekrytoimaan uusi päävalmentaja edellisen kauden päättyessä. Kauden 2013–2014 päättyessä Karhulla ei ollut päävalmentajan lisäksi voimassa olevaa sopimusta tulevasta kaudesta yhdenkään pelaajan kanssa.


title: Kauhajoen Karhu kaudella 2014–2015

text: Edelliskauden joukkueesta jatkosopimukset solmivat pian Karhun edelliskauden pelien päättymisen jälkeen bosnialaistakamies Bojan Sarcevic sekä forssalaislähtöinen Markus Molenius. Molemmilla pelaajilla kausi 2014–2015 tulee olemaan toinen Karhun edustusjoukkueessa. Sarcevicin solmima jatkosopimus oli kaksivuotinen, joten hän pelaa Karhussa myös kauden 2015–2016.


title: Kauhajoen Karhu kaudella 2014–2015

text: Uusi päävalmentaja julkistettiin heti KTP-Basketin kauden päättymisen jälkeen, kun KTP:tä kaksi ja puoli kautta valmentanut Sami Toiviainen solmi Karhun kanssa kolmen vuoden mittaisen sopimuksen. Valmentajasopimuksen jälkeen julkistettiin myös Niko Mattilan jatkosopimus.


title: Kauhajoen Karhu kaudella 2014–2015

text: Karhu neuvotteli kaikkien edelliskauden pelaajien kanssa jatkosta, mutta jatkosopimusta ei kuitenkaan syntynyt Namika Lahteen siirtyneen Matias Ojalan, BC Nokiaan siirtyneen Henri Hirvikosken eikä Oulun NMKY:hyn siirtyneen Jussi Eskolan kanssa.


title: Kauhajoen Karhu kaudella 2014–2015

text: Kesäkuun alussa Karhu julkisti uusia pelaajasopimuksia, kun Joensuun Katajasta Karhuun siirtyi Juho Lehtoranta sekä koripallomaajoukkueen harjoitusrinkiin kuuluva Antti Kanervo. Lisäksi Aleksi Huuskonen teki joukkueen kanssa vuoden mittaisen jatkosopimuksen.


title: Kauhajoen Karhu kaudella 2014–2015

text: Karhun ensimmäinen yhdysvaltalaisvahvistus palkattiin jo kesäkuun puolessa välissä, kun Ruotsin pääsarjasta siirtyvä kolmospaikan pelaaja Jerome Horton teki sopimuksen joukkueen kanssa. Seuraava yhdysvaltalaispelaaja julkistettiin heinäkuun lopussa 205-senttisen Gregory Manganon sopimuksen myötä.


title: Kauhajoen Karhu kaudella 2014–2015

text: Karhun suomalaisosasto täydentyi vielä Namika Lahdesta siirtyneellä Jimi Koskisella ja Forssan Koripojista siirtyneellä Sebastian Bookerilla. Joukkueen runko oli kasassa, kun kolmanneksi yhdysvaltalaisvahvistukseksi palkattiin Toiviaisen kaudella 2012–2013 valmentaman KTP:n hopeajoukkueessa mukana ollut sentteri Devonne Giles. Lisäksi joukkueen ringissä olivat mukana edelliskauden tapaan Karhun oma kasvatti Valtteri Pihlajamäki sekä Vaasan Salaman Adem Osmanovic ja Daniel Lindqvist.


title: Kauhajoen Karhu kaudella 2014–2015

text: Ennen kauden alkua joukkueen kapteeniksi valittiin Bojan Sarcevic ja hänen varakapteeneikseen Antti Kanervo sekä Devonne Giles.


title: Kauhajoen Karhu kaudella 2014–2015

text: Karhu pelasi ennen kauden alkua kuusi harjoitusottelua, joista kaksi Korisliigan, kaksi Ruotsin Basketliganin ja kaksi Viron pääsarjan, KML:n, joukkueita vastaan.


title: Kauhajoen Karhu kaudella 2014–2015

text: "Lyhenteet: O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo"


title: Kirby: Triple Deluxe

text: Kirby: Triple Deluxe, Japanissa Hoshi no Kirby Triple Deluxe (星のカービィ トリプルデラックス "Hoshi no Kābi Toripuru Derakkusu") on Kirby-pelisarjan kolmastoista osa, jonka on kehittänyt HAL Laboratory ja julkaissut Nintendo. "Kirby: Triple Deluxe" julkaistiin tavarataloissa sekä Nintendo eShopissa Japanissa 11. tammikuuta, Pohjois-Amerikassa 2. toukokuuta, sekä Euroopassa 16. toukokuuta 2014. Peli esiteltiin ensimmäisen kerran 1. lokakuuta 2013 Nintendo Directin esityksen aikana.


title: Rekiretki (albumi)

text: Rekiretki on suomalaisen a cappella-yhtye Club for Fiven 7. marraskuuta 2007 julkaistu ensimmäinen joulualbumi ja järjestyksessään yhtyeen kolmas studioalbumi. Albumi nousi Suomen viralliselle albumilistalle viikolla 49/2007 sijalle 23 ja kolmannella viikollaan se saavutti parhaan sijoituksensa, 13. Yhteensä "Rekiretki" oli albumilistalla viisi viikkoa, jonka jälkeen se on ollut mid-price-listalla yhteensä yhdeksän viikkoa joulukuussa 2008 ja 2009.


title: Rekiretki (albumi)

text: "Rekiretki" on yli 15 000 kappaleen myynnillään myynyt kultaa.


title: Baptiste Gros

text: Baptiste Gros (s. 17. heinäkuuta 1990 Annecy, Ranska) on ranskalainen maastohiihtäjä, joka edustaa Les Dragons d'Annecy-seuraa. Hän on erikoistunut sprintteihin. Grosin valmentaja on Christophe Deloche.


title: Baptiste Gros

text: Gros voitti Ski Tour Canadalla maaliskuussa 2016 vapaan hiihtotavan sprintin Quebecissa. Yksittäisessä maailmancupin osakilpailussa hän on sijoittunut parhaimmillaan toiseksi joulukuussa 2015 Davosin vapaan sprintissä ja tammikuussa 2016 Planicassa vastaavassa kilpailussa. Kaudella 2013-2014 Gros sijoittui kolmanneksi Szlarska Poreban sprintissä Puolassa. Kaudella 2018-2019 hän oli kolmas vapaan hiihtotavan sprintissä Davosissa. Hän sijoittui sprintticupissa neljänneksi kaudella 2015–2016.


title: Baptiste Gros

text: Gros saavutti kultaa viestistä ja hopeaa sprintistä ja sekaparisprintistä vuoden 2011 talviuniversiadeista Erzurumista. Pyeongchangin olympialaisissa 2018 hän sijoittui perinteisen hiihtotavan sprintissä 12:nneksi.


title: Baptiste Gros

text: Gros harrastaa moottoripyöräilyä.


title: Hannele Ruotsalo

text: Hannele Kristiina Ruotsalo (o.s. "Pulkkinen", s. 6. joulukuuta 1947 Kuhmoinen) on suomalainen dramaturgi ja teatteriohjaaja, joka on vuodesta 1985 toiminut Jyväskylän kaupunginteatterissa. Sitä ennen hän toimi viitisentoista vuotta freelancerinä Yleisradiossa.


title: Hannele Ruotsalo

text: Ruotsalo opiskeli Tampereen yliopiston draamastudion ohjaajalinjalla 1967–1971. Hän suoritti humanististen tieteiden kandidaattitutkinnon 1971 ja valmistui yhteiskuntatieteiden maisteriksi 1978.


title: Hannele Ruotsalo

text: Ruotsalo sai vuonna 1982 Sokeain kuunnelmapalkinnon ohjauksestaan "Kalkutta, minun Kalkuttani". Hän toimi Suomen Teatteriohjaajien Liiton hallituksen jäsenenä 1989–1990 ja on toiminut opettajana Suomen Teatterikoulussa ja Tampereen yliopistossa.


title: Side-scrolling-videopeli

text: Side-scrolling peli tai side-scroller on videopeli, jossa pelitoiminta on kuvattu puolikulmasta ja näytöllä olevat hahmot liikkuvat yleisesti ruudun vasemmasta kulmasta oikeaan kulmaan (tai harvoissa tapauksissa, oikealta vasemmalle) täyttääkseen tavoitteensa. Nämä videopelit käyttävät vieritystä tietokoneen näyttöteknologiassa. Siirtyminen yhden näytön tai flip-näytön grafiikoista vieritysgrafiikoihin arcade-videopelien kultakaudella sekä kolmannen sukupolven pelikonsolien aikaan osoittautui keskeiseksi harppaukseksi pelisuunnittelussa, joka on verrattavissa 3D-grafiikkoihin siirtymiseen viidennellä sukupolvella.


title: Running (kappale)

text: Running on unkarilais-yhdysvaltalaisen laulajan András Kállay-Saundersin kappale, jolla hän edusti Unkaria vuoden 2014 Eurovision laulukilpailussa. "Running" valittiin edustuskappaleeksi 22. helmikuuta 2014. Laulajan mukaan kappale perustuu tositapahtumiin. Se kertoo lapsiin kohdistuvasta perheväkivallasta. "Tämä ei ole tyypillinen rakkauslaulu, mutta emme saa unohtaa että sitä tapahtuu joka päivä, joka paikassa.", Kállay-Saunders sanoi.


title: Running (kappale)

text: András Kállay-Saunders pääsi 6. toukokuuta pidetystä ensimmäisestä semifinaalista Eurovision laulukilpailun 10. toukokuuta 2014 käytyyn finaaliin. Kappale sijoittui finaalissa viidenneksi. Kyseessä on Unkarin euroviisuhistorian toiseksi paras sijoitus. Kisan voitti itävaltalainen Conchita Wurst.


title: Maicol Rastelli

text: Maicol Rastelli (s. 28. huhtikuuta 1991) on italialainen maastohiihtäjä, joka edustaa kotimaansa Polisportiva Le Prese-seuraa. Hän kilpaili ensimmäistä kertaa maastohiihdon maailmancupissa joulukuussa 2013 ja maaliskuussa 2014 hän saavutti ensimmäisen palkintosijoituksensa ollen kolmas Drammenin sprintissä. Hän osallistui myös 2013–14 Tour de Skille jättäen sen kesken.


title: Maicol Rastelli

text: Rastelli sijoittui alle 23-vuotiaiden MM-kilpailuissa 2014 vapaan hiihtotavan sprintissä neljänneksi ja perinteisen 15 kilometrillä viidenneksi. Falunin MM-kilpailuissa 2015 hän oli perinteisen hiihtotavan sprintissä 15:s.


title: Papers, Please

text: Papers, Please on indie-videopelikehittäjä Lucas Popen kehittämä pulmapeli, joka julkaistiin 8. elokuuta 2013 Microsoft Windowsille ja OS X:lle. Pelistä julkaistiin 14. helmikuuta 2014 myös versio Linuxille, 12. joulukuuta 2014 iOS:lle ja 12. joulukuuta 2017 PlayStation Vitalle.


title: Papers, Please

text: Peli sijoittuu kuvitteelliseen Arstotzkan valtioon, jonka rajalla pelaaja työskentelee tullivirkailijana. Ideana on tarkastaa kaikkien maahantulijoiden maahantulodokumentit sääntöjen mukaan ja joko hyväksyä tai hylätä ne. Tarkistettavana on aluksi passi, mutta myöhemmin tarkastettavaksi tulevat myös maahantulolupa, henkilökortti ja muita asiakirjoja. Niinpä pelin vaikeustaso kasvaa hiljalleen. Pelaaja ansaitsee rahaa onnistumisensa mukaan. Pelaajalla on perhe, jolle kuuluu jokaisen työpäivän jälkeen ostaa ruokaa, lääkkeitä ja lämpöä.


title: Papers, Please

text: "Papers, Please" sai kriitikoilta hyvän vastaanoton. Arviointeja kokoavalla Metacritic-sivustolla se on saanut 85 pistettä sadasta. Erityisesti on kehuttu pelin mekaniikan tarjoamaa uppoutumista sekä pelin aikaansaamia vahvoja tunnereaktioita.


title: Kyösti Hämäläinen

text: Kyösti Hämäläinen (s. 16. syyskuuta 1945 Helsinki) on suomalainen entinen ralliautoilija.


title: Kyösti Hämäläinen

text: Hämäläinen on yksi eniten Suomen-mestaruuksia rallissa voittaneita kuljettajia, ja kaiken kaikkiaan hänellä on SM-voittoja tilillään 13 vuosina 1973–1986. MM-sarjassa Hämäläinen kilpaili 19 osakilpailussa onnistuen myös voittamaan Jyväskylän MM-rallin vuonna 1977.


title: Kyösti Hämäläinen

text: Rallin ajamisen aktiivisesti Hämäläinen lopetti vuonna 1988, minkä jälkeen hän innostui golfin peluusta. Golfissa hän on saavuttanut kolme senioreiden Suomen-mestaruutta, vuosina 2002, 2004 ja 2007.


title: 892 Naval Air Squadron

text: 892 Naval Air Squadron (892 NAS) oli Britannian Kuninkaallisen laivaston ilmavoimien lentolaivue, joka perustettiin ensimmäisen kerran 1942. Se lakkautettiin kolmasti, joista viimeksi 1978. Se on ainoa Britannian laivaston ilmavoimien laivueista, jonka kalustona olivat Phantom II -hävittäjät.


title: 892 Naval Air Squadron

text: Laivue perustettiin hävittäjälaivueena 15. heinäkuuta 1942 kalustonaan kuusi Martlet IV -hävittäjää Norfolkissa Virginiassa. Laivue oli alun perin suunniteltu sijoitettavaksi "HMS Trackerille", mutta laivue siirrettiin joulukuussa "HMS Battlerille" kuljetettavaksi Britteinsaarille. Helmikuussa 1943 laivue oli "HMS Archerilla" suojaamassa saattueita ja sen vahvuus oli kesäkuussa enää kolme konetta. Jäljellä olevat koneet siirrettiin 819 laivueeseen ja laivue lakkautettiin 11. elokuuta 1943 "HMS Archerilla".


title: 892 Naval Air Squadron

text: Laivue perustettiin uudelleen 1. huhtikuuta 1943 Eglintonissa kalustonaan kuusitoista Grumman F6F Hellcat IINF -hävittäjää. Dremissä pidetyn yöhävittäjäkoulutuksen jälkeen laivue siirrettiin "HMS Oceanille" joulukuussa. Välimerellä purjehduksen päätyttyä laivue lakkautettiin 19. huhtikuuta 1946 Gosportissa.


title: 892 Naval Air Squadron

text: Laivue perustettiin uudelleen joka sään hävittäjälaivueena 4. heinäkuuta 1955 Yeoviltonissa kalustonaan kahdeksan Sea Venom FAW.21 -konetta. Laivue siirrettiin tammikuussa 1956 "HMS Albionille", jonka mukana se lähti Välimerelle ja Kauko-Itään. Laivue palasi Britteinsaarille toukokuussa. Heinäkuussa laivue siirrettiin Maltalle, mistä se kuukautta myöhemmin siirtyi "HMS Eaglelle" osallistuakseen Egyptin vastaisiin sotatoimiin Suezin kriisissä. Laivueen koneet hyökkäsivät muun muassa lentokentille. Laivue sulautettiin 893 laivueeseen joulukuussa sen ollessa edelleen "HMS Eaglellä".


title: 892 Naval Air Squadron

text: Laivue perustettiin uudelleen 700 laivueen Y lentueesta 1. heinäkuuta 1959 Yeoviltonissa kalustonaan kaksitoista Sea Vixen FAW.1 -hävittäjää. Neljästä koneesta muodostettiin marraskuussa kuitenkin erillinen B lentue, josta tehtiin koelentolaivue testattaessa Firestreak-ohjusta. A lentue siirrettiin maaliskuussa 1960 "HMS Ark Royalille" ja se lähti Välimerelle harjoituksiin. Elokuussa lentueet jälleen yhdistettiin. Britteinsaarille palattuaan laivue siirrettiin lokakuussa "HMS Victoriousille" harjoituksen loppuosan ajaksi, kunnes vuoden vaihteessa laivue aloitti aluksen mukana matkan Kauko-Itään. Laivue palasi Britteinsaarille joulukuussa 1961.


title: 892 Naval Air Squadron

text: Toukokuussa 1962 laivue siirtyi "HMS Hermekselle" Kauko-Itään suuntautuneelle matkalle, mistä laivue palasi hetkeksi Britteinsaarille ennen uutta matkaa itään joulukuussa 1963 "HMS Centaurilla". Heinäkuusta 1965 alkaen laivue oli maissa Yeoviltonissa lähes vuoden ja se varustettiin joulukuusta alkaen kahdellatoista Sea Vixen FAW.2 -koneella. Laivue siirtyi syyskuussa 1966 kalustoineen "HMS Hermekselle", jonka mukana se lähti Kauko-Itään seuraavana vuonna. Laivue lakkautettiin 4. lokakuuta 1968 Yeoviltonissa.


title: 892 Naval Air Squadron

text: Yeoviltonissa laivue perustettiin uudelleen 31. maaliskuuta 1969 kalustonaan Phantom FG.1 -koneet käyttäen runkona 700 laivueen P lentuetta. Laivue teki lukuisia matkoja "HMS Ark Royalilla" ollen Välimerellä 1971-1972 sekä vieraillen Karibialla ja Yhdysvalloissa vuosina 1975, 1976 ja 1978. Laivue lakkautettiin 15. joulukuuta 1978.


title: 892 Naval Air Squadron

text: Laivueenpäällikköinä olivat:


title: Anarkistimartat

text: Anarkistimartat on suomalainen vuonna 2007 perustettu marttayhdistys. Sen toiminta pohjautuu Marttaliiton sääntöjen ohella joihinkin anarkismin ihanteisiin. Yhdistys on myös Marttaliiton jäsen. Anarkistimartoilla on toimintaa Helsingissä ja Rovaniemellä. Jäseniä sillä oli vuonna 2011 noin 130.


title: Anarkistimartat

text: Perinteisen marttatoiminnan lisäksi Anarkistimartat harjoittaa yhteistyötä muun muassa erilaisten maahanmuuttaja- ja vammaisjärjestöjen kanssa. Omien sanojensa mukaan yhdistys tavoittelee "eri ihmisryhmien ja sukupuolten keskinäistä tasa-arvoa, hierarkioista ja rakenteellisesta väkivallasta vapaata elämää, kulttuurin ja ilmaisun vapautta ja moninaisuutta, sekä ihmisten yhteiseloa sopusoinnussa luonnon kanssa."


title: Silent Storm

text: Silent Storm on norjalaisen laulajan Carl Espenin kappale, jolla hän edusti Norjaa vuoden 2014 Eurovision laulukilpailussa. Espen valittiin edustajaksi 15. maaliskuuta 2014. Laulajan mukaan kappaleen teema on suru. Laulun teki Espenin serkku, Josefin Winther. Hän sai inspiraation kappaleeseen sen esittäjästä. "Tunsin, että hänen sisällään oli jotain, joka halusi tulla ulos sieltä", hän kertoi haastattelussa.


title: Silent Storm

text: Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 8. sijalle.


title: Skarhultin linna

text: Skarhultin linna on rakennus, joka sijaitsee Eslövin kunnassa Ruotsissa.


title: Skarhultin linna

text: Linna rakennettiin mahdollisten vihollisten vuoksi. Vielä nykyisinkin muureissa näkyy jälkiä ampumakäytävistä ja tykkien paikoista. Sen ympärillä on ollut vallihauta.


title: Skarhultin linna

text: Linna ei ole avoinna yleisölle. Joitakin huoneita ja ympärillä sijaitsevia taloja vuokrataan ihmisille. Kun prinssi Carl Philip opiskeli Ruotsin maatalousyliopistossa, hän majoittui linnassa.


title: Skarhultin linna

text: Linnan vanhimmat osat sijaitsevat sen eteläosassa, jossa on ollut aikaisemmin kaksikerroksinen talo. Itäosa ja pyöreä kulmatorni rakennettiin vuonna 1562. Renessanssikoristeet ovat luultavasti noin vuoden 1580 tienoilta. Mette Rosenkrantz, joka oli Tanskan rikkaimpia naisia 1500-luvulla, rakennutti isoja osia linnasta. 1820-luvulla linna kaipasi uudelleen kuntoon laittamista ja silloin ikkunoita suurennettiin. Kaarle XIV Juhana teetti linnan ulko-osille perusteellisen restauroinnin vuotta ennen kuolemaansa.


title: Skarhultin linna

text: Vanhin varmasti tiedetty omistaja oli tuomari Johannes Nielsen 1350-luvulla ja linna säilyi sukulaisten omistuksessa vuoteen 1624, jolloin Oluf Steensen kuoli. Hänen tyttärensä kautta linna siirtyi tanskalais-skånelaiseen omistukseen, joilta linna myytiin eteenpäin 1661. Uusi omistaja oli kreivi Pontus Fredrik de la Gardie, joka ei kuitenkaan luultavasti koskaan ehtinyt viettämään linnassa pitkiä aikoja kerrallaan. Hänen leskensä kuoleman jälkeen vuonna 1723 linna siirtyi tyttärentyttären pojalle Erik Brahelle, jolta linna siirtyi edelleen tämän pojalle. Linna oli asumattomana melkein sata vuotta ja siellä vierailtiin vain harvoin. Poika Magnus Fredrik Brahen kuoltua perilliset myivät linnan Kaarle XIV Juhanalle, jonka jälkeen linna myytiin vapaaherra Carl Johan Gustaf Adolf Julius von Schwerinlle. Von Schwerinin aikana linnasta tuli pitkästä aikaa pysyvästi asuttu tila ja restaurointitöitä jatkettiin. Nykyisin linnan omistaa Carl Johan von Schwerin, joka asuu siellä perheineen.


title: Ic (yhtye)

text: Ic oli suomalainen pop rock -yhtye joka teki yhden pitkäsoiton Polarvox-levy-yhtiölle.


title: LEKA Volley

text: LEKA Volley on kuopiolainen lentopallojoukkue, joka perustettiin keväällä 2014. Se ottaa Saimaa Volleyn paikan miesten Mestaruusliigassa kaudella 2014–2015. Liigapaikan siirtyminen sai liigahallituksen hyväksynnän. Pielaveden Sammossa päättyneellä kaudella pelannut Tatu Säisä on päätoiminen manageri ja seuran ensimmäinen sopimuksen tehnyt pelaaja. Taustalta löytyy myös mm. Paterin/Saimaan vahva tukipilari Timo Tenhunen ja Saku Määttä. Edellinen kuopiolainen lentopallon liigaseura on ollut KuPS-Volley, joka meni konkurssiin vuonna 2001.


title: Ihanaa on elää

text: Ihanaa on elää (televisioesityksessä käytetty nimeä Ihana on elää; ) on vuonna 1938 ensi-iltansa saanut Mark Sandrichin ohjaama ja Pandro S. Bermanin tuottama yhdysvaltalainen musikaalikomediaelokuva, jonka pääosissa ovat Fred Astaire ja Ginger Rogers. "Ihanaa on elää" on Astairen ja Rogersin kahdeksas yhteinen elokuvamusikaali. "Ihanaa on elää" oli ehdokkaana kolmeen Oscar-palkintoon vuonna 1939.


title: Ihanaa on elää

text:
Psykiatri Tony Flagg (Fred Astaire) tekee ystävälleen Stephen Ardenille (Ralph Bellamy) palveluksen, ja ottaa hänen Amanda-morsiamen (Ginger Rogers) potilaakseen. Amanda on radiossa työskentelevä laulaja, joka ei pysty tekemään päätöstä Stephenin monille kosinnoille. Kun Tony tutkii ongelmaa Amandan alitajunnan kautta, Amanda rakastuu häneen. Tony pitää ohimenevänä Amandan rakkautta, joka on pelkästään merkki transferenssistä. Tony kanavoi Amandan rakkauden oikeaan suuntaan hypnotisoimalla hänet uskomaan, että hän rakastaa Stepheniä. Asiat kuitenkin monimutkaistuvat, kun Tony tajuaa olevansa rakastunut Amandaan.
Irving Berlin sanoitti ja sävelsi kaikki elokuvan kappaleet. Fred Astaire ja Hermes Pan laativat elokuvan koreografiat.


title: Ihanaa on elää

text: RKO oli palkannut Ray Hendricksin laulamaan kappaleen "The Night Is Filled With Music", mutta Hendricks vetäytyi projektista. Kappale kuitenkin otettiin mukaan taustamusiikiksi.


title: Ihanaa on elää

text: Musikaalinumero "Let’s Make the Most of Our Dream" kuvattiin, mutta se poistettiin elokuvasta leikkausvaiheessa.


title: Ihanaa on elää

text: "Change Partners" oli ehdokkaana parhaan laulun Oscar-palkintoon vuonna 1939.


title: Ihanaa on elää

text: Elokuvaa tuotettiin ja kuvattiin 14.–15. huhtikuuta 1938 ja toukokuun 9. päivästä heinäkuun 21. päivään 1938. "Ihanaa on elää" kuvattiin Kalifornian Pasadenassa ja Burbankissa sijaitsevilla studioilla. Tuotantoyhtiönä toiminut RKO Radio Pictures lainasi Ralph Bellamya Columbia Picturesilta elokuvaan. Alun perin elokuva piti kuvata Technicolorilla, mutta lisäbudjetti olisi noussut liian korkeaksi.


title: Ihanaa on elää

text: "Ihanaa on elää" sai Yhdysvaltain ensi-iltansa 2. syyskuuta vuonna 1938. Suomessa elokuva sai teatteriensi-iltansa 22. joulukuuta 1938. Tuotantoyhtiönä toiminut RKO Radio Pictures oli myös elokuvan levittäjä Yhdysvalloissa ja ulkomailla.


title: Ihanaa on elää

text: Ilmestyessään "Ihanaa on elää" sai kriitikoilta sekalaiset arvostelut. Kuitenkin "Motion Picture Heraldin" elokuvakriitikon William R. Weaverin mielestä "Ihanaa on elää" on Rogersin ja Astairen parhain elokuva. Rotten Tomatoes -sivuston mukaan kriitikoiden arvosteluista 60 prosenttia on myönteisiä perustuen viiteen arvosteluun.


title: Ihanaa on elää

text: "Ihanaa on elää" tuotti Yhdysvalloissa ja Kanadassa 1 113 000 dollarin lipputulot. Ulkomailla elokuva tuotti lisäksi 618 000 dollaria. "Ihanaa on elää" tuotti yhteensä 1 731 000 dollarin lipputulot, ja RKO:n asiakirjojen mukaan RKO jäi häviölle 68 000 dollarin verran. "Ihanaa on elää" on Rogersin ja Astairen ensimmäinen elokuva, joka ei saanut voittoja.


title: Ihanaa on elää

text: RKO Radio Pictures julkaisi elokuvan ensimmäistä kertaa VHS:lle Yhdysvalloissa 20. huhtikuuta vuonna 1994. Warner Bros. julkaisi elokuvasta ensimmäisen DVD-julkaisun 24. lokakuuta vuonna 2006.


title: Northwind (yhtye)

text: Northwind on suomalainen yhtye joka on tehnyt yhden pitkäsoiton Polarvox-levy-yhtiölle.


title: Rise Like a Phoenix

text: Rise Like a Phoenix on itävaltalaisen laulajan Conchita Wurstin kappale, jolla hän edusti Itävaltaa vuoden 2014 Eurovision laulukilpailussa. Hänet valittiin Itävallan edustajaksi 10. syyskuuta 2013, ja kappale julkistettiin 18. maaliskuuta 2014. "Rise Like a Phoenix" on power balladi, jonka teemana on periksiantamattomuus.


title: Rise Like a Phoenix

text: Wurst esiintyi kilpailun toisessa semifinaalissa 8. toukokuuta kuudentena ja pääsi Eurovision laulukilpailun finaaliin, joka nähtiin 10. toukokuuta 2014. Kappale voitti Eurovision laulukilpailun saaden yhteensä 290 pistettä.


title: Sferifikaatio

text: Sferifikaatio on molekyyligastronomiassa käytetty tekniikka, jolla luodaan palloja. Tekniikoita on kolmenlaisia: Tavallinen sferifikaatio, käänteinen sferifikaatio ja jäädytetty käänteinen sferifikaatio. Tavallisessa spherifikaatiossa sferifikoitavaan nesteeseen laitetaan yleensä natriumalginaattia ja neste pudotetaan kalsiumkylpyyn. Käänteisessä sferifikaatiossa taas nesteeseen laitetaan kalsiumia ja se pudotetaan natriumalginaattikylpyyn. Käänteinen sferifikaatio on hyvä verrattuna tavalliseen, koska pallot lopettavat kiinteytymisen huuhdottaessa. Tavallisella sferifikoinnilla tuotetut pallot pitää tarjoilla välittömästi. Pienistä palloista käytetään monesti nimeä kaviaari. Suuremmat ovat esimerkiksi munia, gnoccheja tai raviolia.


title: Tee Jii Saarinen

text: Tee Jii Saarinen on suomalainen pop rock -laulaja, joka on julkaissut kolme pitkäsoittoa.


title: Kultakuume (yhtye)

text: Kultakuume oli suomalainen pop rock -yhtye. Yhtye voitti rockin SM -kilpailun vuonna 1987. Yhtye levytti kaksi pitkäsoittoa. Yhtyeen keulahahmo oli Petri Saarela, joka sävelsi ja sanoitti yhtyeen kaikki kappaleet. Yhtye aloitti triona, mutta laajeni ennen ensimmäistä pitkäsoittoaan nelimiehiseksi.


title: Iouri Podladtchikov

text: Iouri Podladtchikov (s. 13. syyskuuta 1988 Podolsk, Neuvostoliitto), tunnetaan lempinimellä iPod, on venäläissyntyinen sveitsiläinen lumilautailija ja vuoden 2014 olympiavoittaja halfpipestä. Lisäksi hän on myös maailmanmestari. Hänen lempinimensä iPod tulee hänen nimestään.


title: Iouri Podladtchikov

text: Venäjällä syntynyt, mutta Sveitsiin lapsena muuttanut Podladtchikov aloitti lumilautailun 12-vuotiaana vuonna 2000. Hän kirjoitti ylioppilaaksi Davosin urheilulukiosta. Vuonna 2010 Podladtchikov saavutti hopeaa X Gamesien superpipessä Aspenissa ja hän toisti tämän saman kaksi vuotta myöhemmin. X Gamesien finaalissa 2010 hän onnistui Double McTwist 1260-tempussa, ollen vasta neljäs koko maailmassa, joka onnistui tässä tempussa. 2011 Podladtchikov voitti hopeaa MM-kisoissa halfpipessä. Hän voitti saman lajin maailmanmestaruuden vuoden 2013 MM-kisoissa. Myöhemmin hänestä tuli ensimmäinen, joka onnistui tuplakorkki 1440° -tempussa. Podladtchikov kutsuu tätä temppua itse YOLO-flipiksi. Hän paransi vuoden 2010 olympialaisten neljännen sijan kullaksi Sochissa 2014 halfpipessä, jossa hän onnistui YOLO-flipissä. Lajia kauan hallinnut yhdysvaltalainen Shaun White jäi vasta neljänneksi.


title: Flashbacksliders

text: Flashbacksliders oli suomalainen rockyhtye joka teki yhden pitkäsoiton Polarvox levy-yhtiölle.


title: Näskäjärvi

text: Näskäjärvi on Kemijoen vesistöalueeseen kuuluva järvi Ranuan kunnassa Etelä-Lapissa. Sen pinta-ala on noin 5,5 km², ja sen korkeustaso on 192,7 metriä merenpinnan yläpuolella. Näskäjärvi laskee pienen Kahavetolainen-nimisen lammen kautta luoteeseen Paattinkijärveen.


title: Näskäjärvi

text: Näskäjärvi on noin kolme kilometriä leveä ja kaksi kilometriä pitkä. Suurimmat saaret ovat Isotsaaret. Rantaviivaa on lähes 26 kilometriä. Suomen ympäristökeskuksen vuonna 2013 suorittamien mittausten mukaan Näskäjärven vedenlaatu on hyvä.


title: Elvis Breznev

text: Elvis Breznev oli suomalainen hard rock -yhtye, joka julkaisi 2 pitkäsoittoa, MauMau musicille ja Polarvoxille


title: Elvis Breznev

text: Yhtyeen levyt miksasi Mikko Karmila. Yhtyeen hajottua Esko Takamäki ja Juhani Nisula (Time Traveller) perustivat Black Passat Blues (Black Passat) yhtyeen, Jukka Tanttari yhdessä Timo Löyvän (Kolmas Nainen) kanssa Movetron-yhtyeen ja Jukka Kuhalampi ja Vesa Tanttari liittyivät Airdance-yhtyeeseen.


title: Rise Up (Freaky Fortunen kappale)

text: Rise Up on kreikkalaisen duon Freaky Fortunen kappale, jolla esiintyy myös rapartisti Riskykidd. He edustavat Kreikkaa vuoden 2014 Eurovision laulukilpailussa Tanskassa. He voittivat Kreikan karsinnan 11. maaliskuuta 2014."Rise Up" on dancekappale, joka "levittää kreikkalaista periksiantamuutta ympäri Eurooppaa". Laulun sanoma esittäjien mukaan on se, että vaikeuksien yläpuolelle on mahdollista nousta.


title: Rise Up (Freaky Fortunen kappale)

text: Freaky Fortune ja Riskykidd esiintyivät kilpailun toisessa semifinaalissa 8. toukokuuta kilpailupaikalla 13 ja pääsivät finaaliin, jossa he sijoittuivat sijalle 20 kerättyään 35 pistettä.


title: Paattinkijärvi

text: Paattinkijärvi on Kemijoen vesistöalueeseen kuuluva järvi Ranuan ja Rovaniemen alueella Etelä-Lapissa. Sen pinta-ala on noin 3,5 km², ja sen korkeustaso on 190,2 metriä merenpinnan yläpuolella. Paattinkijärvi saa vetensä kaakosta Näskäjärvestä sekä luoteesta Saukkojärvestä, joka sijaitsee kokonaan Rovaniemen puolella. Paattinkijärvestä vedet laskevat Paattinkijokea pitkin koilliseen Piittisjärveen.


title: Paattinkijärvi

text: Paattinkijärven länsiosa sijaitsee Rovaniemen puolella ja itäosa Ranuan puolella. Mainittavia saaria ovat Kuusisaaret, Tervasaari ja Peltosaari. Rantaviivaa on lähes 23 kilometriä. Suomen ympäristökeskuksen vuonna 2013 tekemien mittausten mukaan Paattinkijärven vedenlaatu on hyvä.


title: Piittisjärvi (järvi)

text: Piittisjärvi on Kemijoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 1,8 km², ja sen korkeustaso on 165,9 metriä merenpinnan yläpuolella. Järveen laskee lännessä Paattinkijoki. Piittisjärvestä vedet laskevat Ristilammen ja Tyyräsenjärven kautta Piittisjokeen ja siitä edelleen Juottaan tekojärveen.


title: Piittisjärvi (järvi)

text: Piittisjärvi on hyvin kapea, miltei jokimainen järvi. Saaria järvessä ei ole lainkaan muutamaa pientä luotoa lukuun ottamatta. Rantaviivaa on noin 18 kilometriä. Suomen ympäristökeskuksen vuonna 2013 suorittamien mittausten mukaan Piittisjärven vedenlaatu on hyvä.


title: Miracle (Paula Selingin ja Ovin kappale)

text: ”Miracle” on romanialaisen laulaja Paula Selingin ja romanialais-norjalaisen laulaja-lauluntekijä Ovin dancepopkappale, jolla he edustavat Romaniaa vuoden 2014 Eurovision laulukilpailussa. He edustivat Romaniaa Euroviisuissa jo vuonna 2010 kappaleella ”Playing with Fire”, jolla he sijoittuivat kolmanneksi. ”Miracle” valittiin Romanian edustuskappaleeksi 1. maaliskuuta 2014.


text: Seling ja Ovi esiintyivät kilpailun toisessa semifinaalissa 8. toukokuuta viimeisenä ja pääsivät finaaliin, joka nähtiin 10. toukokuuta. Finaalissa duon sijoitus oli 12.


title: High Voltage (Särkänniemi)

text: High Voltage on Antonio Zamperla S.p.A:n valmistama huvipuistolaite, joka tuli uutuutena huvipuisto Särkänniemeen toukokuussa 2014. Laitteen pituusraja on 130 senttimetriä. Se otettiin käyttöön 17. toukokuuta. High Voltageen mahtuu 24 henkilöä, ja se nousee parhaimmillaan yli 15 metrin korkeuteen. Laitteen istuimet pyörivät ajon aikana vapaasti. Käyttöön ottamisen jälkeen laite on jumiutunut jo useasti ilmassa ollessaan.


title: Penämönjärvi

text: Penämönjärvi on Simojoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 4,4 km², ja korkeustaso 181,9 metriä merenpinnan yläpuolella. Järvi saa vetensä etelästä Latvajoesta ja pohjoisesta Leiliojasta. Penämönjärvestä vedet laskevat Penämönjokea pitkin Simojärveen.


title: Penämönjärvi

text: Penämönjärvessä on yksi, tosi pieni saari. Rantaviivaa on noin 13 kilometriä. Suomen ympäristökeskuksen vuonna 2013 tekemien mittausten mukaan Penämönjärven vedenlaatu on hyvä.


title: Pesah (kasaarien sotapäällikkö)

text: Pesah oli kasaarien sotapäällikkö. Nimen perusteella hän oli juutalainen ja mitä ilmeisimmin kasaarien aluepäällikkö Krimillä Kertšin niemimaan alueella. Hänen tittelinsä oli "balgitsi", joka oli kasaarien keskuudessa armeijakunnan komentaja tai verojen kerääjä.


title: Pesah (kasaarien sotapäällikkö)

text: Vuonna 941 Bysantin kehotuksesta rusien sotajoukot hyökkäsivät kasaarien alueelle Krimillä "Helga"-nimisen sotapäällikön johdolla (ilmeisesti ruhtinas Oleg Moravialainen). Pesahin poissaollessa rusit valloittivat Samkertsin kaupungin. Kostoksi Pesah hyökkäsi bysanttilaisten kaupunkien kimppuun Krimillä. Hän valloitti kolme kaupunkia ja lukuisia kyliä ja viimein piiritti alueen mahtavinta kaupunkia, Khersonesosia, jota ei kuitenkaan pystynyt valtaamaan. Sitten hän hyökkäsi rusien kimppuun Samkertsissä ja pakotti rusien sotapäällikön tekemään sotilasliiton kasaarien kanssa Bysanttia vastaan.


title: Pesah (kasaarien sotapäällikkö)

text: Pesahiin liittyvät tiedot on mainittu Cambridgen dokumentissa, joka on tärkein tietolähde kasaarien armeijasta, josta islamilaiset lähteet mainitsevat sen olleen ennen kaikkea palkka-armeijan.


title: Pesah (kasaarien sotapäällikkö)

text: Pesahia on luonnehdittu antisemitististen historioitsijoiden mukaan "juutalaisena uhkana". Hänen voittonsa rusien sotajoukosta luonnehditaan myös kasaarien voitoksi Kiovan Venäjästä.


title: Impiönjärvi

text: Impiönjärvi on Simojoen vesistöalueeseen kuuluva pieni järvi Ranuan kunnassa Etelä-Lapissa. Järven pinta-ala on noin 4,2 km², ja sen korkeustaso on 177,3 metriä merenpinnan yläpuolella. Järvi saa vetensä pohjoisesta Roosinginjärvestä ja lounaasta Saunajärvestä. Impiönjärvestä vedet laskevat Impiönjokea pitkin länteen Simojärveen.


title: Impiönjärvi

text: Impiönjärvessä ei ole lainkaan saaria, ja rantaviivaa on noin 13 kilometriä. Impiön kylä sijaitsee järven lounaisrannalla. Suomen ympäristökeskuksen vuonna 2013 tekemien mittausten mukaan Impiönjärven vedenlaatu on hyvä.


title: PoriExpress

text: Tilausliikenne PoriExpress (aiemmin "OnniExpress") on Tilausliikenne Pori Oy:n aputoiminimi, jonka alaisuudessa markkinoidaan Keskimatkat Oy:n Porin ja Helsingin välisiä halpabussivuoroja. PoriExpressin juuret ovat OnniExpressissä, joka oli suomalaisten linja-autoyhtiöiden yhteenliittymä, jonka perustivat toukokuussa 2014 neljä Onnibus-yhteenliittymästä eronnutta liikennöitsijää Onnibusin myytyä kaukoliikenteensä ulkomaalaisomistukseen.


title: PoriExpress

text: Suomen OnniExpress oli Keskimatkat Oy:n aputoiminimi ja sitä käytettiin aiemmin halpabussivuorojen markkinoinnissa. OnniExpressin perustajajäsenten entinen yhteistyökumppani OnniBus.com kyseenalaisti nimen käyttöoikeuden. Markkinaoikeus totesi kesällä 2014, että OnniExpressillä on oikeus nimen käyttöön, mutta tästä huolimatta OnniBus.com nosti uuden kanteen markkinaoikeudessa loppuvuodesta 2014. OnniExpress-yhteenliittymän jättänyt Oulun Onnikka Oy teki nimiriidassa sovinnon OnniBus.comin kanssa marraskuussa 2014, mutta muiden toimijoiden osalta tilanne säilyi kiistanalaisena. Marraskuussa 2015 Keskimatkat Oy lopetti OnniExpress-nimen käytön markkinoinnissa ja tilalle otettiin uusi nimi PoriExpress. Markkinaoikeus antoi nimikiistaan ratkaisunsa huhtikuussa 2016. Markkinaoikeus kielsi Keskimatkat Oy:ltä, Mennään Bussilla Oy:ltä ja Mikko Rindell Oy:ltä OnniExpress-nimen käytön markkinoinnissaan ja velvoitti yhtiöt maksamaan OnniBus.comille yhteisvastuullisesti tavaramerkkioikeuden loukkauksesta aiheutuneesta vahingosta yhteensä 40 000 euroa.


title: PoriExpress

text: OnniExpressin toiminnassa tapahtui paljon muutoksia yhteenliittymän melko lyhyen historian aikana. Elokuussa 2014 säkyläläinen toiminimi ZeiZei-Line liittyi OnniExpress-yhteenliittymään. ZeiZei-Line oli myös aiemmin mukana Onnibussin markkinointiyhteenliittymässä, mutta erosi siitä jo ennen OnniExpressin perustajajäseniä marraskuussa 2013. Yhteenliittymän perustajajäsenistä Oulun Onnikka Oy erosi OnniExpressistä syyskuussa 2014 ja Mikko Rindell Oy marraskuussa 2014. Mikko Rindellin aiemmin liikennöimiä linjoja ryhtyivät hoitamaan Turun Linja-autoilijain Osakeyhtiö ja Savonlinja. Joulukuussa Pirkanmaan Tilausliikenne Oy ilmoitti liikennöivänsä Tilausajot Mennään Bussilla Oy:lle kuuluvaa Tampere–Turku-reittiä. Turun Linja-autoilijain Osakeyhtiö ilmoitti eroavansa OnniExpress-yhteenliittymästä tammikuussa 2015 ja sen liikennöimä Raisio–Turku–Helsinki-linja siirtyi Åbus-halpabussitoiminnaksi helmikuussa 2015. Toukokuun 2015 alussa OnniExpressin nettisivuilta poistettiin kaikki muut reitit paitsi Keskimatkat Oy:n sekä Pirkanmaan Tilausliikenne Oy:n liikennöimät vuorot. Pirkanmaan Tilausliikenne Oy:n liikennöimät vuorot jäivät kesätauolle loppukeväästä 2015, mutta liikennöintiä ei kuitenkaan koskaan jatkettu ja näin ollen Keskimatkat Oy jäi yhteenliittymän ainoaksi toimijaksi.


title: Me tanssimme taas

text: Me tanssimme taas () on Charles Waltersin ohjaama ja Arthur Freedin tuottama yhdysvaltalainen musikaalikomediaelokuva vuodelta 1949. Komediallisen elokuvamusikaalin pääosissa ovat Fred Astaire ja Ginger Rogers, jotka tekevät kymmenen vuoden jälkeen yhteisen elokuvamusikaalin. "Me tanssimme taas" on Astairen ja Rogersin kymmenes ja viimeinen yhteinen musikaalielokuva.


title: Me tanssimme taas

text: Käsikirjoituksen laativat Betty Comden, Adolph Green ja Sidney Sheldon. Elokuvan kappaleet ovat Harry Warrenin ja Ira Gershwinin käsialaa. Warren toimi kappaleiden säveltäjänä ja Gershwin sanoittajana. Kappale "They Can’t Take That Away from Me" on George Gershwinin ja Ira Gershwinin laatima. Elokuvan koreografista vastasivat Robert Alton ja Hermes Pan. "Me tanssimme taas" sai yhden Oscar-ehdokkuuden vuonna 1950.


title: Me tanssimme taas

text: Josh ja Dinah Barkley (Fred Astaire ja Ginger Rogers) ovat avio- ja musikaalikomediapari uriensa huipulla. Kun he saavat uusimman show’nsa päätökseen, Dinah tapaa vakavan ranskalaisen näytelmäkirjailijan, Jacques Pierre Barredout’n (Jacques François), joka ehdottaa Dinah’lle draamanäyttelijän uraa. Dinah yrittää pitää ehdotuksen salassa Joshilta, mutta kun Josh löytää Jacquesin antaman käsikirjoituksen Dinah’n piilosta, pariskunta eroaa.


title: Me tanssimme taas

text: Heidän hyvä ystävänsä Ezra Miller (Oscar Levant) yrittää saada Barkleyitä takaisin yhteen, mutta hän epäonnistuu. Kun Josh katsoo salaa Dinah’n näytelmäharjoituksia, hän näkee kuinka Dinah ponnistelee. Josh kutsuu häntä ja esittää olevansa ranskalainen; Josh antaa Dinah’lle neuvoja, jotka auttavat häntä ymmärtämään rooliaan. Neuvot tuottivat tulosta, kun Dinah näyttelee roolinsa erinomaisesti. Show’n jälkeen Dinah vahingossa saa tietää, että hänen myöhäisiltainen mentorinsa ei ollutkaan Barredout vaan Josh. Kuultuaan tämän Dinah kiiruhtaa Joshin asunnolle ja kaksikko palaa yhteen.


title: Me tanssimme taas

text: Harry Warren ja Ira Gershwin kirjoittivat lisäksi kolme muuta kappaletta elokuvaan: "The Courtin’ of Elmer and Ella", "Natchez on the Mississippi" ja "Poetry in Motion", joita ei kuitenkaan koskaan käytetty.


title: Me tanssimme taas

text: Alun perin Judy Garland oli Dinah Barkleyn roolissa. Garland kävi vielä harjoituksissa, mutta sitten vetäytyi projektista. Oli tullut ilmi, että Garland ei pystynyt näytellä roolia fyysisesti eikä psyykkisesti. Tuottaja Arthur Freed otti yhteyttä Ginger Rogersiin, että olisiko hän halukas palaamaan Astairen kanssa samaan elokuvaan. Rogers oli kiinnostunut ja "Me tanssimme taas" -elokuvasta tuli Astairen ja Rogersin kymmenes ja viimeinen elokuva yhdessä. Elokuva on myös ainoa Astairen ja Rogersin värillinen musikaalielokuva. Elokuvan ilmestyessä monet kriitikot kommentoivat Rogersin muuttunutta figuuria, että 1930-luvun keijukaistyttö on tehnyt tietä vankalle ja urheilulliselle naiselle.


title: Me tanssimme taas

text: "Me tanssimme taas" kuvattiin Technicolor-elokuvausmenetelmällä elokuun 8. päivästä lokakuun 30. päivään 1948 2 325 420 dollarin budjetilla. Elokuvan työnimi oli "You Made Me Love You". RKO Radio Pictures oli aiemmin tuottanut Rogersin ja Astairen elokuvamusikaalit, mutta "Me tanssimme taas" -elokuvan tuotti Metro-Goldwyn-Mayer.


title: Me tanssimme taas

text: "Me tanssimme taas" sai Yhdysvaltain ensi-iltansa New Yorkissa 4. toukokuuta vuonna 1949, ja pian sen jälkeen elokuva meni laajaan teatterilevitykseen. Suomessa elokuva sai ensi-iltansa 6. heinäkuuta vuonna 1951. Elokuvan levittäjänä oli Metro-Goldwyn-Mayer.


title: Me tanssimme taas

text: Ilmestyessään "Me tanssimme taas" sai kriitikoilta myönteisen vastaanoton, ja elokuva oli yleisömenestys. Elokuva tuotti Yhdysvaltain teatterilevityksessä 3,2 miljoonaa dollaria. "Me tanssimme taas" tuotti yhteensä vähän yli 5,4 miljoonan dollarin lipputulot maailmanlaajuisesti. Rotten Tomatoes -sivuston mukaan kriitikoiden arvosteluista 60 prosenttia on myönteisiä perustuen kymmeneen arvosteluun.


title: Me tanssimme taas

text: "Me tanssimme taas" on julkaistu VHS:lle ja DVD:lle. Warner Bros. julkaisi elokuvan DVD:lle Yhdysvaltain markkinoille 16. elokuuta vuonna 2005.


title: Me tanssimme taas

text: "Lux Radio Theater" lähetti 60-minuuttisen radiosovituksen elokuvasta 1. tammikuuta vuonna 1951, jolloin Ginger Rogers uusi roolinsa Dinah Barkleyna. Fred Astairen roolissa oli George Murphy.


title: Vuorijärvi (Parkano)

text: Vuorijärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vuorijärvi on osa Vuorijoen valuma-aluetta.


title: Vuorijärvi (Parkano)

text: Järven pituus on 3,5 kilometriä, leveys 1,4 kilometriä ja sen pinta-ala on 240 hehtaaria. Se sijaitsee yli viisi kilometriä Parkanon kirkolta länteen. Siihen laskee pohjoisesta kuivatetun Keskisenjärven läpi Majajärven laskujoki. Se tuo järveen valuma-alueen yläpuolisten osien vedet. Koillisesta siihen laskee Kuuhimojärven laskuoja, joka tuo Vähä-Kuuhimon, Ristinevan, Kivilammen, Lettolamminkeitaan, Lettolammen ja yhden turvetuotantoalueen vedet. Etelästä laskee järveen Hanhijärven laskuoja, samoin kuin Lapinnevan, Sarkinkeitaan ja kahden muunkin turvetuotantoalueen vedet. Sen oma laskujoki on yli 8 kilometriä pitkä Vuorijoki, joka laskee Parkanon keskustassa sijaitsevaan Kirkkojärveen.


title: Vuorijärvi (Parkano)

text: Rantaviivan pituus on 13 kilometriä. Itäranta on soituvaa ja matalaa ja länsiranta pääosin kovapohjaista metsämaata. Peltoja ulottuu rantaan saakka etelässä, länsirannan keskivaiheella Sarkissa ja pohjoisrannoilla. Järvellä on neljä saarta, jotka ovat nimetön saari, Korpisaari, Petäjäsaari ja Viitasaari. Huomattava kohde on 1,3 kilometriä pitkä Isosaari, joka on maatunut rantaan kiinni järvenlaskun yhteydessä. Niemellä on uimaranta. Itärannat ovat paikoin ruohoista suomaata.


title: Vuorijärvi (Parkano)

text: Vain järven länsirannalla on loma-asuntoja. Järvellä on vain muutama maatila ja sen pohjoispäässä sijaitsee Vuorijärven vedenottamo, josta pumpataan pohjavettä noin 1 000 m³ vuorokaudessa. Järven pohjoispuolelta kulkee Parkanaon keskustasta lähtevä seututie 274. Siitä erkanee kylätiet, joita pitkin pääsee kiertämään järveä.


title: Vuorijärvi (Parkano)

text: Jo vuonna 1869 haettiin lupaa suorittaa Vuorijärven kylällä Majajärven, Hanhijärven ja Vuorijärven välisten kanavien perkaus ja kunnostus. Hanke näiden järvien vedenpinnan säätelemiseksi on täytynyt siten alkaa aiemmin. Samaa tehtiin vielä 1926, jolloin kanavia anottiin kunnostettavaksi. Vuonna 1929 suoritettiin Majajärven ja Vuorjärven kylien vesijättömaiden jako.


title: Vuorijärvi (Parkano)

text: Järvenlaskun vaikutuksia voi seurata vertailemalla vanhaa pitäjänkarttaa 1850-luvun jälkeen, jolloin vedenpinnan aleneminen ei vielä ollut suurta. Silloin Vuorijärvi oli lahes kaksinkertainen nykyiseen verrattuna. Isosaari oli tuolloin saari ja muut saaret olivat nykyistä pienempiä. Pohjoisessa neljäs saari ei tuolloin ollut vielä vedenpinnan yläpuolella, mutta pohjoisrannassa olleet kaksi muuta saarta ovat nykyään maatuneet rantaan kiinni. Merkittävä muutos oli "Keskinenvesi", joka oli Vuorijärven suuri lahti. Keskisenveden erotti pääaltaasta salmi, jossa sijaitsevaa maatilaakin kututtiin tämän takia Salmeksi. Majajärven lyhyt lasku-uoma laski suoraan Vuorijärveen tähän Keskisenveden lahteen. Vain Salmella oli rantapeltoja ja muilla oli rannoilta raivattu rantaniittyjä.


title: Vuorijärvi (Parkano)

text: Vuoden 1959 vanhassa painetussa peruskartassa Isosaaren itärantaa seurasi polku, joka päättyi niemen kärjen tanssilavalle. Lavan toiminta on sittemmin loppunut ja niemen maat lohkottiin loma-asuntoja varten. Tuore muutos on myös Kuuhimojärven uoman levennys, jota ei vielä ole piirretty vuoden 1959 karttaan.


title: Uni (albumi)

text: Uni on suomalaisen a cappella-yhtye Club for Fiven 3. toukokuuta 2006 julkaistu järjestyksessään toinen studioalbumi. Albumi nousi julkaisuviikollaan Suomen virallisen albumilistan seitsemänneksi, joka on myös sen paras sijoitus listalla. "Uni" oli albumilistalla yhteensä 15 viikkoa, jonka jälkeen se on noussut vielä yhdeksi viikoksi mid-price-listalle.


title: Uni (albumi)

text: Albumista julkaistiin 15. marraskuuta 2006 "deluxe-painos", joka sisälsi yhden uuden kappaleen, ”Nou hätä, tää on tätä”.


title: Uni (albumi)

text: Albumilta on julkaistu singleinä kappaleet ”Ei se vaan ole niin”, ”Aurinkoon” sekä ”Nou hätä, tää on tätä”.


title: Jan Kudlička

text: Jan Kudlička s. 29. huhtikuuta 1988) on tšekkiläinen yleisurheilija, joka kilpailee seiväshypyssä.


title: Jan Kudlička

text:
Kudlička saavutti pronssia Sopotin MM-hallikilpailuissa 2014 sisäratojen ennätystuloksellaan 580. Hän oli sisäratojen MM-kilpailuissa neljäs Portlandissa 2016. EM-hallikilpailuissa hän oli neljäs Belgradissa 2017, viides Göteborgissa 2013 ja seitsemäs Prahassa 2015.
Kudlička oli ulkoratojen EM-kilpailuissa toinen Amsterdamissa 2016 tuloksella 560, kolmas Zürichissä 2014 tuloksella 570, kuudes Helsingissä 2012 ja kymmenes Barcelonassa 2010. Rio de Janeiron olympialaisissa 2016 Kudlička oli neljäs tuloksella 575, Lontoon olympialaisissa 2012 kahdeksas tuloksella 565 ja Pekingin olympialaisissa 2008 kymmenes tuloksella 545. Moskovan MM-kilpailuissa hän oli seitsemäs tuloksella 575 ja Daegun MM-kilpailuissa yhdeksäs tuloksella 565.
Ulkoradoilla hänen ennätyksensä on 583.


title: Uumajan yliopiston kauppakorkeakoulu

text: Uumajan yliopiston kauppakorkeakoulu (, , USBE) perustettiin vuonna 1989. Kauppakorkeakoulu on osa Uumajan yliopistoa. Kauppakorkeakoulussa opiskelee vuosittain noin 2 000 opiskelijaa. Koulussa voi suorittaa kaksi alemman korkeakoulututkinnon ohjelmaa, neljä perustutkinto-ohjelmaa, seitsemän maisteri-ohjelmaa ja tohtori-ohjelmia. Nykyisin koulu käsittää kolme instituutiota, jotka ovat liiketoiminta, talous ja tilastot.


title: Karolinginen arkkitehtuuri

text: Karolinginen arkkitehtuuri on frankkien valtakunnassa 700-luvun lopulla ja 800-luvulla vallinnut germaaninen arkkitehtuurin tyylisuunta. Sen pani alulle frankkihallitsija Kaarle Suuri (768–814). Tyylin esikuvia olivat antiikki ja Bysantin varhaiskristillinen tyyli.


title: Karolinginen arkkitehtuuri

text: Tunnetuin karolingisen arkkitehtuurin esimerkki on Aachenin palatsikappeli (796–814), jonka esikuvana oli Ravennan San Vitale. Kappeli on säilynyt Aachenin tuomiokirkon keskiosana, mutta muu palatsikokonaisuus on kadonnut.


title: Karolinginen arkkitehtuuri

text: Karolingisen tyylin aikana rakennetut pitkäkirkot, kuten Centulan luostarin kirkko Saint Riquierissa, vaikuttivat paljon myöhempään keskiaikaiseen arkkitehtuuriin. Tyyliä seurasivat ja siihen perustuivat myöhemmät ottolainen arkkitehtuuri ja romaaninen arkkitehtuuri.


title: Maaginen suklaapuoti

text: Maaginen suklaapuoti on Rino Mizuhon piirtämä ja käsikirjoittama mangasarja, joka alkoi ilmestyä Suomessa vuonna 2013. Se kertoo Shokora Aikawasta, toiveet toteuttavaa Chocolat Noir -nimistä suklaapuotia pitävästä tytöstä, joka on pimeyden noita, Chocolat Noir. Shokora ei pyydä suklaasta rahaa, vaan hän vie asiakkaalta jotain tälle todella tärkeää, kuten arvovallan, kehon tai muuta vastaavaa. Shokoran isä, Shuuga Aikawa kuoli yrittäessään tehdä suklaista mahtavimman suklaiden suklaan.


title: Maaginen suklaapuoti

text: Sarjassa on 15 osaa:Suomessa on tähän asti ilmestynyt 15 osaa. Osien nimet ovat aakkosjärjestyksessä ensimmäistä lukuun ottamatta.


title: Maaginen suklaapuoti

text: Ps Shokoran isällä oli vastustaja.


title: Dancing in the Rain

text: Dancing in the Rain on espanjalaisen laulajan Ruth Lorenzon kappale, jolla hän edusti Espanjaa vuoden 2014 Eurovision laulukilpailussa. Lorenzo valittiin kotimaansa edustajaksi 22. helmikuuta 2014. Kappaleen on tehnyt artisti itse yhdessä englantilaisten lauluntekijöiden, Jim Irvinin ja Julian Emeryn kanssa. Lorenzon edustuskappale on pop-balladi, jonka teema on toivo. Koska Espanja on yksi Eurovision laulukilpailun suurista rahoittajamaista, kappale pääsi suoraan finaaliin. Se sai 74 pistettä ja saavutti sijan 10.


title: Hollannin fonologia

text: Hollannin kielen fonologia on samantyyppinen kuin muiden germaaniseen kieliryhmään kuuluvien kielten, kuten friisin, englannin ja saksan.


title: Hollannin fonologia

text:
Taulukossa on hollannin kielen konsonanttiäänteet.
Hollannilla on laaja vokaalivarasto 13 tavallisella vokaalillaan ja ainakin kolmella diftongillaan. Hollannissa on useita diftongeja, mutta kiistatta foneemiset niistä ovat . Mainittujen kolmen diftongin lisäksi kaikissa murteissa esiintyvät foneettiset diftongit , jotka ovat foneemisesti konsonantti-vokaaliyhdistelmiä tai monosyllabisia vokaalisekvenssejä .


title: Hollannin fonologia

text: Pohjoisessa diftongien jälkimmäinen elementti voi olla labiodentaalinen, , erityisesti vokaalien välissä.


title: Hollannin fonologia

text: Pohjoisessa diftongien puolisuppeat elementit voivat diftongisoitua (:ssa voi esiintyä labiodentaali, ). Rotterdamissa voi ääntyä .


title: William Z. Foster

text: William Zebulon Foster (25. helmikuuta 1881 Taunton, Massachusetts, Yhdysvallat – 1. syyskuuta 1961 Moskova, Neuvostoliitto) oli Yhdysvaltain kommunistisen puolueen puheenjohtaja vuosina 1945–1957.


title: William Z. Foster

text: Fosterin isä oli siirtolainen Irlannista ja äiti englantilaistaustainen katolinen. Foster varttui köyhyydessä Philadelphiassa ja asettui vuonna 1900 asumaan New Yorkiin, jossa työskenteli sekalaisissa työläisammateissa. Hän liittyi vuonna 1901 sosialistiseen puolueeseen ja vuonna 1909 Industrial Workers of the World (IWW) -ammattiliittoon. Foster edusti IWW:tä Budapestin vuoden 1911 kansainvälisessä ammattiyhdistyskongressissa. Sieltä palattuaan hän alkoi vaatia IWW:n jäsenten liittymistä solutustarkoituksessa American Federation of Laborin (AFL) jäsenliittoihin, ja kun tätä ei hyväksytty, hän jätti IWW:n ja liittyi lyhytikäiseen Syndicalist League of North America -nimiseen syndikalistiseen ammattijärjestöön. Ensimmäisen maailmansodan jälkeen hän liittyi itse AFL:ään.


title: William Z. Foster

text: Foster saavutti kansallisen maineen johtaessaan vuoden 1919 terästyöläisten lakkoa, joka johti väkivaltaisiin yhteenottoihin. Seuraavana vuonna hän perusti Trade Union Educational League -nimisen järjestön, joka tunnustettiin 1921 Moskovassa punaisen ammattiyhdistysinternationaalin eli Profinternin Yhdysvaltain osastoksi. Fosterista tuli näin Yhdysvaltain kommunistisen liikkeen johtava toimija. Hän liittyi pian sen jälkeen kommunistiseen puolueeseen. Puolueen sisäisessä linjajaossa Foster edusti alkujaan James P. Cannonin tavoin maltillisempaa suuntausta, joka kannatti koko Yhdysvaltain ammattiyhdistysliikkeen hilaamista vasemmalle, kun taas puolueoppositio vaati väkivaltaiseen vallankumoukseen valmistautumista. Kun Cannon kääntyi 1920-luvun lopulla trotskilaiseksi, Foster pysyi uskollisena Stalinille. Kun neuvostojohto vuonna 1929 kääntyi puoluesihteeri Jay Lovestonea vastaan, Fosterista tuli Yhdysvaltain kommunistisen puolueen johtava hahmo. Foster oli kommunistisen puolueen ehdokkaana presidentinvaaleissa vuosina 1924, 1928 ja 1932. Vuoden 1924 ja vuoden 1928 vaaleissa hän sai kummallakin kerralla vain 0,1 % äänistä, mutta onnistui nostamaan ääniosuutensa 0,3:een prosenttiin vuonna 1932.


title: William Z. Foster

text: Foster sai vuonna 1932 sydänkohtauksen, ja joutui luovuttamaan puolueen johdon Earl Browderille. Seuraavat kolme vuotta hän oli hoidossa Moskovassa. Foster palasi kommunistisen puolueen johtoon vuonna 1945, kun Neuvostoliiton epäsuosioon sovittelevien puheidensa vuoksi päätynyt Browder jouduttiin yllättäen syrjäyttämään. Heinäkuussa 1948 Yhdysvaltain viranomaiset pidättivät Fosterin sekä yksitoista muuta kommunistisen puolueen johtajaa, joita syytettiin laittomasta kumoukseen yllyttämisestä vuonna 1940 säädetyn Alien Registration Act -lain nojalla. Foster vältti muista poiketen oikeudenkäynnin sydänsairautensa vuoksi. Hän säilytti asemansa puolueen johdossa aina siihen asti, kunnes Nikita Hruštšov käynnisti vuonna 1956 destalinisaation Neuvostoliitossa. Stalinistina pidetty Foster siirrettiin helmikuun 1957 puoluekokouksessa kunniapuheenjohtajaksi ja siten tosiasiassa pois vallasta. Hänen seuraajakseen puolueen johdossa tuli Gus Hall. Foster kuoli ollessaan matkalla Neuvostoliitossa vuonna 1961.


title: Ottolainen arkkitehtuuri

text: Ottolainen arkkitehtuuri on saksilaisten Otto-keisareiden (962–1002) aikana vallinnut arkkitehtuurin tyylisuunta, jonka keskusaluetta oli läntinen Saksa. Ottolainen tyyli oli karolingisen ja romaanisen tyylin välinen siirtymävaihe.


title: Ottolainen arkkitehtuuri

text: Ottolaiseen arkkitehtuuriin kuuluvat olennaisena osana vaikuttavat länsiköt niiden karolingisen alkuperän takia. Esimerkiksi Otto I:n nuorimman veljen arkkipiispa Brunon vuonna 980 Kölniin rakennuttama St. Pantaleonin luostarikirkko sekä piispa Bernwardin suunnittelema Hildesheimin Mikaelinkirkko noudattavat pohjakaavaltaan tätä perinnettä. Näiden ottolaisten kirkkojen pohjakaavoissa yhtä suuriin matemaattisiin neliöihin pohjautuva järjestelmä yhdistää rakennuksen eri osia: esimerkiksi keskilaiva muodostuu kolmesta neliöstä, joiden kulmissa on pilarit ja välissä pylväät, joita yhdistävät arkadikaaret, kun taas varhaiskristillisessä taiteessa keskilaivaa reunustivat monotoniset pylväsrivistöt.


title: Ottolainen arkkitehtuuri

text: Mikaelinkirkko on monissa kohdin koristeltu korkeilla reliefeillä. Muun muassa yhtä pylväistä kiertää spiraalina reliefinauha, jossa on kuvia Kristuksen elämästä ja jonka tekijää ovat ilmeisesti innoittaneet Roomassa sijaitsevat Trajanuksen ja Marcus Aureliuksen pylväät. Myös pronssisissa ovissa on reliefejä, joissa on kohtauksia Vanhasta ja Uudesta testamentista. Ottolaisena aikana tällaiset aiheet oli esitetty hyvin ihmisläheisesti ja dramaattisesti, eikä alastomien vartaloiden kuvaus ole enää yhteydessä klassisen tradition herooisuuteen vaan pyrkii kömpelyydellään ennemminkin korostamaan hengen haurautta.


title: Children of the Universe

text: Children of the Universe on brittiläisen laulajan Mollyn kappale, jolla hän edusti Britanniaa vuoden 2014 Eurovision laulukilpailussa. Kappale julkistettiin 3. maaliskuuta 2014. Smitten-Downes kirjoitti kappaleen yhdessä ruotsalaisen lauluntekijä Anders Hanssonin kanssa. Artisti kertoi laulun sanomasta näin: ”Uskon, että me kaikki olemme tärkeitä jollain tavalla. --- Meidän täytyy vain seurata sydäntämme ja vaistojamme.” Hän oli yksi kisan ennakkosuosikeista, mutta jäi finaalissa 17:nneksi ja sai vain 40 pistettä.


title: John Didrik Stenberg

text: John Didrik Stenberg (31. maaliskuuta 1841 Helsinki – 30. tammikuuta 1886 Helsinki) oli suomalainen insinööri ja liikemies, joka perusti Helsinkiin nimeään kantavan tehtaan.


title: John Didrik Stenberg

text: Stenbergin vanhemmat olivat tehtailija Johan Daniel Stenberg ja Mathilda Johanna Hartmuth. Hän valmistui koneinsinööriksi Saksassa 1861, opiskeli valtion avustuksella ulkomailla, hoiti omaa teknillistä toimistoa Viipurissa ja johti 1867–1871 Paul Wahl & Co:n konepajaa Varkaudessa. Vuonna 1871 hänestä tuli isänsä perustaman konepajan J. D. Stenberg & Sönerin johtaja, mutta 1882 hän perusti oman yrityksen Helsingin Siltasaarelle, joka muutettiin hänen kuolemansa jälkeen 1892 osakeyhtiöksi. Stenberg oli Helsingin taide- ja teollisuusnäyttelyn johtohenkilöitä 1876 ja teki lahjoituksia ruotsinkielisen kulttuuritoiminnan hyväksi. Jonatan Reuter laati vuonna 1928 teoksen "John Didrik Stenberg: en minnesteckning", John Stenbergin ranta -niminen katu taas tuli Siltasaareen vuonna 1984.


title: John Didrik Stenberg

text: Stenbergin puoliso vuodesta 1867 oli Pauline Siliverstov (k. 1930).


title: Noah Puckerman

text: Noah "Puck" Puckerman on kuvitteellinen televisiohahmo amerikkalaisessa sarjassa "Glee", joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Mark Salling, joka on esiintynyt sarjassa sen pilottijaksosta lähtien. Puckin hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja yksi Uusien Tuulien entisistä jäsenistä.


title: Noah Puckerman

text: Vaikka Puck ei aluksi halua liittyyä glee-klubiin sen huonon statuksen takia, hän liittyy acapella ryhmään, jota Will Schuester (Matthew Morrison) kutsuu nimellä Acafellas. Puck pitää vanhempien naisten viettelystä, jota hän tekee allassiivoustyönsä vuoksi ja uskoo, että Acafellasissa olo auttaa häntä viettelemään naisia enemmän. Koettuaan laulamisen ilon, ja autettuaan Kurtia (Chris Colfer) ja jalkapallojoukkuettaan voittamaan ensimmäisen kauden pelin, Puck päättää liittyä klubiin.


title: Noah Puckerman

text:
Puck saa selville, että Quinn Fabray (Dianna Agron) on raskaana, ja että lapsi on hänen. Tästä huolimatta Quinn jatkaa seurusteluaan Finn Hudsonin (Cory Monteith) kanssa, ja valehtelee, että lapsi kuuluu Finnille. Puck kertoo Quinnille, että haluaa auttaa lapsen kasvatuksessa, mutta Quinn hylkää hänet uskoessaan, ettei Puckista tulisi hyvää isää. Puck solmii parisuhteen Rachel Berryn (Lea Michele) kanssa, kun hänen äitinsä toivoo hänen seurustelevan juutalaisen tytön kanssa. Suhde ei kuitenkaan kestä kauaa, ja he eroavat.
Osoittaakseen, että hän voisi olla hyvä isä, Puck varastaa glee-klubille tarkoitetut rahat leivontamyynnistä ja tarjoutuu maksamaan Quinnin sairaalalaskut. Vaikka Quinn ei ota rahoja, hän myöhemmin pyytää Puckia kanssaan vahtimaan kolmea lasta. Työ onnistuu hyvin, mutta Quinn huomaa Puckin sekstailleen Santana Lopezin (Naya Rivera) kanssa koko sen ajan.
Totuus vauvan isyydestä tulee pian esiin Finnille, ja Puck tarjoaa uudestaan apuaan Quinnille. Quinn kieltäytyy edelleen, ja päättää antaa lapsen adoptoitavaksi. Osoittaakseen, että hän on tosissaan, hän ja muut kuoron miehet laulavat kappaleen "Beth", ja Quinn antaa lopulta hänen katsella vauvan syntymää. Kun vauva on syntynyt, toisen kilpailevan show-kuoron johtaja Shelby Corcoran (Idina Menzel) adoptoi hänet ja nimeää hänet Bethiksi.


title: Noah Puckerman

text:
Puck ja Quinn eroavat kesäloman aikana, mikä tekee Puckista taas pahamaisen poikamiehen. Hän on jälleen suorittamassa kaksinkertaista velvollisuutta jalkapallopelaajana ja glee-klubin jäsenenä, jotta onnistuu säilyttämään suosionsa koulussa.
Puckin ilkeät temput johtavat hänet nuorisovankilaan, kun hän ajaa äitinsä autolla lähikauppaan ja varastaa pankkiautomaatin. Kun hän palaa kouluun, hän ulkonaisesti esittää kuin olisi nauttinut ajastaan vankilassa, mutta myöntää Artielle (Kevin McHale), että vihasi jokaista vietettyä sekuntia siellä. Artie ystävystyy Puckin kanssa, joka auttaa häntä pysymään poissa ongelmista.


title: Noah Puckerman

text:
Puckin ja Finnin ystävyys on koetuksella, kun Puck ja Rachel muhinoivat yhdessä, Rachelin vielä seurustellessa Finnin kanssa. Riidoistaan huolimatta, kaksikko haluaa auttaa jalkapallojoukkuetta voittamaan mestaruuden, ja he jatkavat ystävinä.
Will laittaa Puckin asialle löytää uusi jäsen kuoroon, mikä johtaa hänet löytämään uuden rakkauden, Lauren Zizesin (Ashley Fink), joka pelastaa hänet jääkiekkoilijoiden kiusoilta. Puckin suurten eleiden jälkeen, Lauren suostuu viimein käymään treffeillä hänen kanssaan.


title: Noah Puckerman

text: Lauren eroaa Puckista lukuvuoden alussa ja lähtee pois glee-klubista väittäen, että se vahingoittaa hänen mainettaan. Shelby Corcoran, joka adoptoi Beth-vauvan, saa opetustyöpaikan McKinleystä. Hän haluaa Puckin ja Quinnin olevan osa Bethin elämää, jos he molemmat alkavat ottaa enemmän vastuuta. Puck tekee niin, ja Shelby antaa hänelle mahdollisuuden tavata Bethiä. Quinn haluaa Bethin huoltajuuden itselleen, mutta Puckin ollessa erimieltä, Puck kertoo Shelbylle Quinnin suunnitelmista. Puck viettää yhä enemmän aikaa Bethin kanssa, ja rakastuu Shelbyyn. Shelby makaa Puckin kanssa, vaikka kertoo myöhemmin tehneensä virheen, ja eroaa McKinleystä.


title: Noah Puckerman

text: Eräänä päivänä Puckin isä vierailee hänen luonaan pyytäen rahaa vuokraansa. Puck alkaa pelätä, että hänestä saattaa tulla samanlainen kuin isänsä, joka käy tulevaisuudessa Bethin luona pyytämässä rahaa. Hän päättää olla isä, josta Beth voi olla ylpeä ja yrittää parantaa arvosanojaan koulussa.


title: Noah Puckerman

text:
Kun Puck epäonnistuu historiankokeessaan ja huomaa, ettei hän valmistu, hän päättää olla välittämättä arvosanoistaan. Jaksossa "Ainoat laatuaan", hän joutuu taisteluun Rick Nelsonin kanssa ja vetää ulos veitsensä. Beiste (Dot-Marie Jones) tulee taistelun väliin ja ilmoittaa Puckille, että hänet voitaisiin erottaa tuotuaan veitsen kouluun.
Puck kertoo Beistelle, että veitsi ei ollut oikea, ja että hän ei välitä epäonnistuttuaan kokeessaan. Beiste ottaa ohjakseen auttaa Puck takaisin jaloilleen, ja hän saa uusia historiankokeensa. Kauden lopussa, Puck opiskelee Quinnin avulla ja uusii sitten kokeensa. Hän pääsee läpi juuri ja juuri, ja valmistuu McKinleystä.


title: Noah Puckerman

text: Neljännen kauden ensimmäisessä jaksossa paljastuu, että Puckilla on velipuoli Jake (Jacob Artist), josta hän ei ollut tietoinen. Will esittelee heidät toisilleen jaksossa "Britney 2.0", kun Puck on lyhyellä vierailulla Limassa uudesta kodistaan Los Angelesista. Jake pyytää myöhemmin Puckilta neuvoa puhelimessa, kuinka saada Marley Rose (Melissa Benoist) treffeille, ja Puck myöhemmin kutsuu Jaken kylään Kaliforniaan joulupyhien aikaan; kaksikko ottaa samanlaiset tatuoinnit. Puck päättää palata asumaan Limaan, ja veljekset järjestävät tapaamisen äideilleen joulupäivänä. Puck myöhemmin alkaa seurustella Kittyn (Becca Tobin) kanssa pitääkseen hänet poissa Jaken luota, vaikka he lopulta eroavat, kun Puck muuttaa Finnin collegen opiskelija-asuntoon.


title: Noah Puckerman

text: Puck on turmeltunut Finnin kuoleman takia, ja jaksossa "The Quarterback", kolme viikkoa hautajaisten jälkeen, hän varastaa Finnin muistoksi istutetun puun ja vaatii, että Kurt antaa hänelle Finnin jalkapallotakin. Myöhemmin Puck istuttaa puun takaisin puhuttuaan Beisten kanssa, ja päättää liittyä ilmavoimiin.


title: Noah Puckerman

text: Jaksossa "100", Puck palaa takaisin McKinleyyn jättääkseen hyvästit glee-klubille ennen kuin se lopetetaan. Puck tapaa Quinnin ja on aikeissa kertoa hänelle tunteistaan, kun Quinnin poikaystävä Biff (Chace Crawford) saapuu paikalle. Puck laulaa kappaleen "Keep Holding On" voittaakseen Quinnin puolelleen, mutta Quinn ei lämpene ajatukselle. Myöhemmin Quinn ja Biff ovat illallisella Breadsticksissä kun Santana, Puck, Mike (Harry Shum Jr.) ja Artie saapuvat paikalle, ja istuvat heidän seuraansa. Biff kertoo heille, ettei hän tiedä Quinnin menneisyydestä mitään, mikä tekee Puckin vihaiseksi. Pari päivää myöhemmin, Puck kuulee Quinnin ja Biffin riitelemässä. Biff suuttuu Quinnille tämän menneisyydestä, ja koska hän salasi niin isoja asioita. Biff kutsuu Quinniä huoraksi, ja Puck lyö häntä. Biff lyö Puckia takaisin, ja Puck heittää hänet roskikseen. Myöhemmin Puck ja Quinn ovat pukuhuoneessa katselemassa Finnin muistotaulua. Quinn kertoo Puckille, että Biff lähti takaisin Yaleen, ja että heidän suhteensa on ohi. Quinn kertoo Puckille, että hän ei aio katsoa menneisyyteen, ja haluaa suunnata katseensa tulevaisuuteen. Puck lähtee pukuhuoneesta surullisena ja kävelee käytävää pitkin, kun Quinn juoksee hänen peräänsä ja lupaa antaa heidän suhteelleen toisen mahdollisuuden.